Sve se promenilo, samo je SPS tu\nOno što je ostala konstanta jeste da je SPS deo parlamenta i oni su jedina politička stranka koja je bila u svim sazivima od 1990. godine. Njihovi rezultati su se kretali od istorijskih, kao što su bili na prvim izborima, do loših ili osrednjih rezultata u njima izazovnom periodu 2003-2007. Tako je SPS 1990. godine osvojio 2.320.587 glasova ili 46,08 odsto, što im je donelo, zbog većinskog sistema, rekordna 194 mandata (ili 77,6 odsto). Ta disproporcija je i uticala da se već na sledećim izborima većinski sistem promeni u proporcionalni s devet izbornih jedinica. Kolika je disproporcija bila u pitanju, najbolje svedoči podatak da je SNS na junskim izborima 2020. osvojila više od 60 odsto glasova, a ima 188 poslaničkih mesta, šest manje nego SPS pre 30 godina! SPS je suvereno vladao devedesetih godina i na izborima u periodu 1992-1997. konstantno prebacivao 1,3 miliona glasova. Čak i na prvim postpetooktobarskim izborima osvajaju više od pola miliona glasova ili 37 mandata, ali nisu mogli izbeći neizbežan pad u dva sledeća ciklusa kada su osvajali 22 (2003), odnosno 16 mandata (2007).\nNovi saziv parlamenta je, po prvi put u istoriji višestranačja, bez predstavnika DS ili SRS, uz SPS i SPO, dve najdugovečnije stranke i stranke koje su pisale istoriju parlamentarizma u Srbiji. SPS je jedina stranka koja je bila i ostala deo svih skupštinskih saziva. promene u parlamentu su toliko velike, da možemo govoriti o kraju jedne epohe\nU novom sazivu lista SPS–JS ima 33 mandata, uprkos tome što su osvojili manje glasova nego pre četiri godine. SPS je formirao samostalnu poslaničku grupu koja broji 24 poslanika i u njoj nema previše iznenađenja. SPS je i inače formirao listu koja je uključila „proverena“ lica (Dačić, Bajatović, Obradović, Mrkonjić) i uz očekivano učešće pojedinaca u izvršnoj vlasti može se očekivati da se otvori prostor da neki iskusni poslanici, poput Dejana Radenkovića koji je ostao iznad crte, opet dobiju poslanički mandat. Jedino iznenađenje na listi je izostanak Branka Ružića, ali njegovo odsustvo verovatno znači i da ima drugačije ambicije.\nSPO: samo obriši nekadašnje snage\nSPO je, iako danas zaboravljena i politički neuticajna stranka, jedna od stožernih stranaka srpskog parlamentarizma. Nisu bili deo parlamenta veoma kratko i to u zbiru oko četiri godine, najpre posle decembarskih izbora 2000. godine (posle kardinalne greške o neulasku u DOS), kada su osvojili oko 140.000 glasova, i posle januarskih izbora 2007. godine, kada su na samostalnom nastupu osvojili nešto više od 134.000 glasova. Njihov boravak u skupštini je najčešće bio deo šarolikih koalicija, pa su tako bili deo parlamenta preko DEPOS-a (1992. i 1993), saradnjom sa NS Velje Ilića (2003), DS (2008), LDP (2012) i nakon toga saradnjom sa SNS. Lica koja će ih predstavljati, međutim, poznata su široj javnosti i dugo godina su zaštitnik znak SPO a to su dva Aleksandra, Čotrić i Jugović.\nParlament bez DS ili SRS\nPo prvi put od 1990. u skupštini neće biti predstavnika DS ili SRS. Zanimljivo je da DS nikada nije ostajao bez poslaničkih mandata kada je učestvovao na izborima i oni su po pravilu išli ili samostalno ili kao jedna od stožernih stranaka u koalicijama. Bez mandata su ostali 1997. i 2020. i oba puta zbog bojkota. Sa SRS je drugačija situacija jer je njima ovo treći put, posle 2012. i 2014. godine, kako ne prelaze cenzus i to je direktno povezano sa podelom 2008. i nastankom SNS. Stoga je, dugoročno gledano, upitna i politička budućnost SRS kako zbog uticaja SNS tako i zbog fragmentisanog desničarskog političkog spektra. Međutim, koliko su radikali velika stranka, svedoči podatak da su oni jedina organizacija koja je više od pet puta preskakala magičnu granicu od preko milion glasova - 1992, 1997, 2003, 2007 i 2008. godine. SRS nije učestvovala na prvim višestranačkim izborima jer je osnovana ubrzo posle njihovog održavanja, 23. februara 1991. godine, kada je došlo do spajanja Srpskog četničkog pokreta i Narodne radikalne stranke u jedinstvenu SRS.\nParlament i bez DSS\nDSS, još jedna važna stranka srpskog parlamentarizma, nema svoje predstavnike u parlamentu jer je koalicija Metla 2020 (čiji je stožer DSS) ostala ispod cenzusa. To je treći put u njihovoj istoriji da ostaju bez poslaničkih mandata, prvi put se to desilo bojkotom izbora 1997. godine, a poslednja dva puta (2014. i 2020) zbog lošeg izbornog rezultata. Stranka nije učestvovala na prvim višestranačkim izborima jer je osnovana nakon njih, 26. jula 1992. godine, i svoje prve mandate su osvojili učešćem u koaliciji DEPOS na izborima 1992. godine. Svi uspesi ove stranke su vezani za njihovog dugogodišnjeg lidera V. Koštunicu, koji je posle pobede na saveznim predsedničkim izborima 24. septembra 2000. godine malu stranku iz devedesetih godina pretvorio u jednu od najsnažnijih organizacija u narednih 12 postmiloševićevskih godina. Ipak, nesklonost ka promenama, zatvorenost i sporo prilagođavanje drugačijim okolnostima uticali su da DSS najpre izgubi politički uticaj (2008-2012) a posle izbora 2014. i da se u potpunosti marginalizuje.\nNovi-stari lider: SNS\nSNS u novom sazivu ima 188 mandata, što je šest manje od rekordna 194 koje je imao SPS pre 30 godina. Rezultat kojim su došli do tih mandata je treći najbolji rezultat za proteklih 30 godina - 1.953.998, što je za oko 400.000 manje od DOS-a 2000. odnosno za oko 300.000 manje nego SPS 1990. godine. Ovim rezultatom je SNS vezao četiri ozbiljna izborna uspeha (2012-2020) u kojima je u proseku osvajao 1.613.681 glasova, što je uspeh kojim jedino može da se podiči SPS u periodu 1990-1997, kada je osvajao prosečnih 1.668.499 glasova. Na kraju i jedna zanimljivost ako posmatramo sve Vučićeve parlamentarne kampanje. On je do sada sa SRS i SNS trčao 10 takvih kampanja i u sedam je osvajao više od milion glasova; 2012. je bio nadomak milion glasova, a samo jednom je bio ispod pola miliona (2000).\nU novom sazivu, SNS će imati 171 poslanika u sopstvenoj poslaničkoj grupi (17 preostalih poslanika s izborne liste čine poslanici PUPS i SDPS) i oni su odraz promenjene strategije ove stranke. Naime, naprednjaci nisu išli sa najjačim stranačkim kadrovima u parlament, već su se opredelili za miks iskusnijih parlamentaraca (Martinović, Orlić, Arsić, Šormaz...) i mladih i neiskusnih političara, od kojih su neki i plod rada stranačke akademije. Na ovaj način je SNS adresirao očekivanja birača o potrebi novih i mladih lica u politici, ali je ovo ujedno i odraz slabosti parlamenta u odnosu na izvršnu vlast, koja je atraktivnija i politički moćnija u odnosu na parlament.\nNeki novi-stari klinci\nŠapić nije nepoznat političar, a još manje je nov na političkoj sceni, ali je njegova stranka SPAS novi akter i kao takvi su prešli cenzus i osvojili 11 mandata, od čega je 10 poslanika ušlo u njihov poslanički klub. Kuriozitet je da je u ovoj stranci došlo do razmimoilaženja i pre konstituisanja parlamenta kada je Vladan Glišć, do juče blizak Šapićev saradnik i nekadašnji funkcioner Dveri, odlučio da nastupa kao samostalni poslanik i da istupi iz ove stranke „zbog konceptualnih razlika sa Šapićem“. U parlamentu, s njihove strane, nema iznenađenja: unutra su oni koji su i najviđeniji predstavnici ove stranke, a među njima se uz Šapića izdvajaju novinar Ratko Dmitrović, kontroverzni general Svetozar Andrić, bivša radikalka Marina Raguš, koja je ujedno i predsednica poslaničke grupe.\nManjinske stranke su osvojile ukupno 19 mandata, što čini 7,6 odsto saziva novog parlamenta. Kako zbog promene u obračunu mandata („ponderisanje“ manjinskih količnika sa 1,35) tako i zbog dobre pripreme (ujedinjen nastup albanske zajednice), manjine su napravile dobar rezultat. Zasad je formiran devetočlani poslanički klub SVM i njega će voditi iskusni parlamentarci Balint Pastor i Elvira Kovač. Na ovaj način su Mađari ponovili broj mandata koje su osvojili posle parlamentarnih izbora 1992. godine. Ostale tri manjinske liste nemaju dovoljno poslanika za svoje samostalne klubove, pa će verovatno doći do udruživanja albanskih poslanika (koji potiču iz tri različite stranke) s dve bošnjačke liste shodno njihovim međusobnim odnosima. I bošnjačka i albanska zajednica su išle sa proverenim imenima i mahom se radi o najviđenijim ljudima iz njihovih stranaka, među kojima je svakako najzvučnije ime Muamera Zukorlića iz SPP, ali su tu i Enis Imamović (SDA) i Šaip Kamberi (PDD), ukoliko se odluči da zadrži poslanički status.\npiše: Izvršni direktor Cesida Bojan Klačar


ŠANGAJSKA LISTA: Beogradski univerzitet među 400 najboljih u svetu | Vesti | Kurir\nŠANGAJSKA LISTA: Beogradski univerzitet među 400 najboljih u svetu\nDruštvo 15.08.2013. 11:24h 18.04.2017. 18:38h\nNajstariji srpski univerzitet se pomerio za oko 150 mesta na čuvenoj listi i ostavio iza sebe Univerzitet u Ljubljani i Sveučilište u Zagrebu\nBEOGRAD - Univerzitet u Beogradu se ponovo izborio za mesto na Šangajskoj listi 500 najboljih univerziteta na svetu zauzevši rang od 301. do 400. mesta.\nNajstariji srpski univerzitet se pomerio za oko 150 mesta na čuvenoj listi i ostavio iza sebe Univerzitet u Ljubljani i Sveučilište u Zagrebu.\nNova Šangajska lista koja od 2003. godine rangira vrhunske akademske institucije, objavljena je danas, a Beogradski univerzitet je prvi put rangiran i u jednom od naučnih polja - matematici i između 101. i 150. mesta.\nObjašnjenja radi, univerziteti se rangiraju od prvog do 100. mesta, a potom se oni, koji se nalaze u ostom rangu koji obuhvata po 100 mesta, svrstavaju po abecedi. Međutim, ukoliko se otvori pojedinačni profil nekog univerziteta, vidi se i tabela na kojoj je strelicama označen i plasman na listi, iako se ne navodi precizno mesto.\nOvogodišnje iznenađenje su Univerzitet u Sloveniji i Sveučilište u Zagrebu, koji su se na Šangajskoj listi našli nekoliko godina pre Beogradskog (Slovenija od 2007, a Zagreb od 2011. godine), a koji su za 2013. godinu zadržali raniji rang - od 401. do 500.\nBeogradski univerzitet se prošle godine prvi put našao na listi i to između 401. do 500. mesta.\nNa listi apsolutno dominiraju američki univerziteti, kojih među 500 najboljih ima čak 149, a prvo mesto već deset godina unazad zauzima Harvard. Među prvih deset plasiranih univerziteta, osam su američki. Velika Britanija na listi ima 37 univerziteta, a među prvih 10 su Kembridž (peti) i Oksford (deseti).\nMada je "šangajska lista" neformalna, stvar je prestiža biti na njoj, jer obuhvata samo dva odsto svetskih univerziteta, a UB tri godine pokušava da se nađe među 500 najboljih univerziteta sveta.\nAkademsko rangiranje univerziteta u svetu (Academic Ranking World Universities, ARWU) sprovodi šangajski univerzitet Cao Tun i kao kriterijumi se gledaju naučno-istraživački rad, uticaj na nauku, citiranost radova, odziv u pojedinim oblastima, uticaj univerziteta u regionu.\nRektor: Imamo kvalitetne nastavnike i naučnike\nNapredak Univerziteta u Beogradu (UB) na prestižnoj "šangajskoj listi" pokazatelj je da imamo kvalitetne nastavnike i kompetentne naučnike, rekao je danas rektor UB Vladimir Bumbaširević i zasluge za uspeh pripisao prethodnom rukovodstvu.\n"Nadam se da će se ulaganja u nauku nastaviti, to je ključno, u suprotnom opstanak na listi može biti doveden u pitanje", rekao je Bumbaširević Tanjugu povodom jutros objavljene "šangajske liste" za 2013. godinu.\nOn je precizirao da je UB u oblasti matematike prvi put svrstan između 100. i 150. mesta, što je svojevrstan uspeh.Takođe, Univerzitet je među prvih 200 po objavljenim radovima u časopisima sa referentne SCI liste.\n"Ovo je zasluga prethodnog rukovodstva i svih onih koji su u tome učestvovali", rekao je Bumbaširević.\nuniverzitet u beograduŠangajlista


Beogradski izbori - Blic Online\nTurbulentna, burna, puna tenzija i trzavica, pa i nasilja, a sve sa jednim centralnim pitanjem - šta će biti sa Kosovom? Tako je izgledala, bar politički, godina za nama.\nNova stranka održala je danas izbornu konferenciju na kojoj je Vesna Rakić-Vodinelić rekla da podnosi ostavku na funkciju predsednice Saveta Nove stranke, jer "oseća odgovornost za katastrofalan rezultat na beogradskim izborima".\nNosilac liste "Beograd odlučuje, ljudi pobeđuju" na nedavnim beogradskim izborima Dragan Đilas u narednih nekoliko dana poslaće svojim koalicionim partnerima izmenjenu verziju predloga za formiranje opozicionog saveza koji bi delovao u celoj Srbiji.\nGradska izborna komisija je na 36. sednici, održanoj 14. marta, jednoglasno je donela odluku o raspisivanju ponovnih izbora za odbornike Skupštine grada Beograda na četiri biračka mesta.\nUpravi sud odbio još 15 žalbi na beogradske izbore\nUpravni sud odbio je kao neosnovane još 15 žalbi birača i CRTE na lokalne izbore u Beogradu, saopštio je večeras gradski Sekretarijat za informisanje.\nKandidat izborne liste "Beograd odlučuje, ljudi pobeđuju" Dragan Đilas izjavio je da još ne zna da li će praviti sopstvenu partiju ili će naći neki drugi model za političko delovanje.\nDa li i Šutanovac podnosi ostavku? Demokrate sutra o izbornom krahu\nPredsedništvo DS i članovi poslaničkog kluba te stranke u Skupštini Srbije održaće sutra sastanak, na kojem će biti analiziran rezultat sa izbora u Beogradu\nNa svom glasačkom mestu Čeda Jovanović je osvojio SVEGA DVA GLASA, evo kako su prošli ostali\nČedomir Jovanović, lider LDP, osvojio je samo dva glasa na biračkom mestu broj pet u Novom Beogradu, na kojem je u nedelju glasao sa suprugom.\nMinistar državne uprave i lokalne samouprave Branko Ružić izjavio je danas da birački spisak u Beogradu nikad nije bio ažurniji, naročito zbog procesa digitalizacije, koji je, kaže, doveo do otklanjanja svih manjkavosti.\nFEJSBUK, SNAJKA, FEJSBUK Poslanica DJB optužila društvenu mrežu za zaveru protiv Dosta je bilo i Dveri\nLideri "Dosta je bilo" ćutali su dva dana na društvenim mrežama nakon debakla na izborima u Beogradu, na kojima su zajedno sa pokretom Dveri osvojili svega 3,89 odsto glasova. Sinoć se, međutim, oglasila poslanica Pokreta Ana Stevanović, koja je za izborni fijasko optužila čak i Fejsbuk.\nAkademik Dušan Teodorović: Jankoviću, odgovoran si, održi reč i povuci se\nGIK odbio i odbacio 77 prigovora na tok izbora u Beogradu\nGradska izborna komisija (GIK) je na sinoćnjoj ednici usvojila rešenje o odbijanju i odbacivanju ukupno 77 prigovora.\nKO ĆE BITI GRADONAČELNIK BEOGRADA? U igri su ovih 5 KANDIDATA, a ovo su koraci koji će dovesti do odluke\nSiniša Mali, Zoran Radojičić, Irena Vujović, možda Aleksandar Antić, ili neko sasvim peti? Ko će od njih u naredne četiri godine voditi Beograd, “pitanje je od milion dolara”, a na odgovor ćemo, po svoj prilici, čekati do kraja aprila.\nKako SPS uspeva da bude NAJŽILAVIJA stranka u Srbiji\nIZBOR GRADONAČELNIKA Stiglo više od 100 prigovora na regularnost izbora\nGradskoj izbornoj komisiji (GIK) stiglo je više od 100 prigovora na regularnost beogradskih izbora, koji bi dodatno mogli da prolongiraju izbor novog gradonačelnika i članova gradskog veća u Beogradu.\nMilićević: Izbori su protekli bez neregularnosti\nPoslanik Socijalističke partije Srbije Đorđe Milićević rekao je danas da na izborima održanim 4. marta nije bilo neregularnosti i da su protekli u fer i demokratskoj atmosferi. On je naveo da SPS veruje da bi onim političkim opcijama, koje tvrde suprotno, odgovaralo da se izbori ponavljaju dok ne ostvare apsolutnu pobedu i većinu.\nNosilac liste "Beograd odlučuje, ljudi pobedjuju" Dragan Đilas izjavio je danas da je iz budžeta Srbije "tri dana pred izbore" uplaćeno dva milona evra Centru za socijalnu pomoć, kojim je, kaže, SNS mogla da kupi 70.000 glasova.\nStefanović: Treba da nastavimo saradnju sa SPS u Beogradu\nPredsednik Gradskog odbora SNS Nebojša Stefanović smatra da bi ta stranka trebalo da nastavi saradnju s SPS i u Beogradu u naredne četiri godine.


Imam osećaj da su naši ljudi konstantno ljuti | Srpska dijaspora | Vesti iz dijaspore i o dijaspori\nNaslovna Dijaspora Imam osećaj da su naši ljudi konstantno ljuti\nOdluka da napusti Srbiju za Miljana Ćorovića nije bila tako jednostavna.\nNakon šest meseci provedenih na studentskoj razmeni u Austriji vratio se sa željom da pokuša da ostvari karijeru u svojoj zemlji, ali se nakon dve godine rada ipak vratio u Austriju gde trenutno završava doktorske studije i radi na Institutu za neorgansku hemiju.\n„Donošenje same odluke da napustim Srbiju nije bilo tako jednostavno za mene. Osnovne i master studije završio sam u Beogradu na Hemijskom fakultetu, i za vreme master studija otišao sam na Erazmus+ razmenu u Grac. Tu sam proveo šest meseci, radeći eksperimentalni deo svoje master teze. Nakon toga, bio sam jako neodlučan – nisam znao koji put da odaberem, gde bih želeo da živim i šta bih voleo da radim. Bilo mi je jako teško da ocenim koje su pozitivne stvari u Austriji, a koje u Srbiji. U tom trenutku pratio sam svoj instinkt koji je tada bio da možda želim da se borim i da ostvarim svoju karijeru u Srbiji. Tako se 2017. godine vraćam u Srbiju i počinjem da radim. Promenio sam nekoliko radnih mesta – radio sam u jednoj osnovnoj i u srednjoj školi u Vrbasu kao nastavnik hemije, i u Messer Tehnogasu kao inženjer kontrole kvaliteta. Tek nakon dve godine boravka i rada u Srbiji, odlučio sam da apliciram za doktorske studije u Austriji“, približio je Miljan svoje životno iskustvo.\nMiljan trenutno radi na svom doktoratu, ali je i zaposlen na Institutu za neorgansku hemiju Unvierziteta u Gracu, gde se bavi bioneorganskom hemijom. Njegovo istraživanje zasniva se na dizajnu i sintezi koordinacionih jedinjenja molibdena i volframa koja imitiraju aktivna mesta odgovarajućih metaloenzima.\n“Ispitivanjem strukture i reaktivnosti ovakvih jedinjenja možemo doneti zaključke o reakcionom mehanizmu nekih biohemijskih transformacija, ali i otkriti razlog zbog čega je priroda odabrala određeni metalni jon za neku biološku funkciju. Na ovaj način, nadamo se da ćemo doći i do ekonomski i ekološki prihvatljivijih bioinspirisanih katalizatora koji su neophodni za hemijsku industriju”, pojašnjava on.\nZamolili smo ga i da nam približi probleme sa kojima se suočavao tokom donošenja odluke da napusti svoju zemlju, gde je iza sebe ostavio porodicu i prijatelje sa kojima, kako kaže, obožava da provodi vreme.\n„Ljudi se u trenutku migracije najviše plaše kreiranja života od nule, napuštanja dragih ljudi, hobija, svakodnevnih aktivnosti. To sve zvuči dramatičnije nego što jeste u realnosti. Nije teško ni ponovo pronaći bliske ljude, niti snaći se na poslu, čak ni jezička barijera nije u toj meri nezgodna da bi stala na put ostvarivanju zacrtanih ciljeva“, kaže Miljan.\nKako bi održao balans između karijere i posvećenosti dragim ljudima koji žive u Srbiji, naš sagovornik je često posećuje, naravno, kada mu vreme i okolnosti dozvole.\n„Relativno često dolazim u Srbiju. Nažalost, za vreme pandemije to se razredilo. Volim da provodim vreme sa porodicom i sa bliskim prijateljima, samo je nekada jako teško isplanirati vreme s obzirom da je godišnji odmor ograničen“, objašnjava i dodaje da mu poteškoću pri dolasku u Srbiju predstavlja balans vremena koje želi da provede sa porodicom i prijateljima, i vreme koje želim da iskoristi za putovanja.\nKolege u Srbiji za mene su veliki borci\nMiljan je svojim životom u Beogradu bio zadovoljan i nije „pobegao“ iz njega zbog ljutnje ili razočarenja, već se uputio u Austriju kako bi dobio više prostora da se rasterećeno bavi naukom.\n„S obzirom da sam studirao hemiju na Hemijskom fakultetu koji pruža relativno dobre obrazovne standarde, veliki broj mojih kolega je već u inostranstvu. Kolege koje su ostale u Srbiji su u mojim očima borci – osećam se kao da sam privilegovan u smislu da je meni lakše nego njima“, iskreno zaključuje Miljan.\nPovratak u Srbiju u ovom trenutku ne vidi kao opciju, ali ne isključuje mogućnost da će se to dogoditi nekad u budućnosti. Kočnicu za to ne predstavlja perspektiva u Srbiji, već je oblast kojom se bavi jako specifična te bi mu bilo potrebno mnogo više vremena da dođe do rezultata nego što je za to slučaj u Austriji.\n„Uzimajući u obzir da sam trenutno više posvećen svojoj naučnoj i akademskoj karijeri, mislim da mi je ovde mnogo jednostavnije. Ne govorim pri tom samo o finansijama, nego generalno mislim da je ovde čitav tok istraživanja znatno bolje organizovan. Doktorat kao proces je jako stresan, i ukoliko pored toga moraš da razmišljaš i o sopstvenoj egzistenciji (kirija, svakodnevni troškovi), ni malo nije jednostavno fokusirati se na svoje naučne ciljeve“, objasnio je prisećajući se iskustva u Srbiji gde je nekada morao da radi dva posla, između 10 i 13 časova dnevno, kako bi ostvario finansijsku stabilnost.\nNa političkoj sceni Srbije ima mnogo stvari na kojima treba raditi\nZa praćenje aktuelnih dešavanja u Srbiji naš sagovornik nema previše vremena, ali ipak vidi potrebu za promenom u domenu politike.\n„Jako mi je teško da govorim o aktuelnim dešavanjima jer nemam mnogo vremena da se tome posvetim. Imam osećaj da su naši ljudi konstantno ljuti, i za to naravno vidim razloge, posebno političke. Razumem ljutnju, razumem bes, mislim da se iz toga rađaju revolucije i promene, samo se čini da sam mnogo više bio time povređen dok sam živeo u Srbiji“, kaže Miljan.\nPrema Miljanovim rečima, vakcinacija je u Austriji kako i u Srbiji jako osetljiva tema, zato što mnogi ljudi koji nemaju dovoljno predznanja iz domena medicine neretko rasuđuju o tome.\n„Vodim se logikom da ukoliko je meni recimo moj stomatolog poručio da treba da radim čišćenje kamenca svakih 6 meseci i ukoliko je taj stomatolog posvetio svoj život i karijeru da bi ljudi imali zdrave zube, nije na meni da donosim dodatne zaključke o tome. Poslušati savet stručnjaka u Srbiji se na neki način projektovalo u antivakserski pokret, gde su ljudi stekli osećaj da neko radi protiv njih. Za mene je to strašno jer se i sam bavim naukom i znam koliko je teško raditi ovaj posao i doći do rezultata, da bi neki ljudi koji možda nikada u životu nisu pročitali naučni rad imali svoj komentar o vakcinaciji“, ukazao je on.\nU Austriji su uvedene mere koje propisuju uvid u jedan od tri dokumenta za ulazak u restoran, bar, noćni klub, bioskop – izveštaj koji pokazuje da je kovid preležan u prethodnih 6 meseci, potvrda o vakcinaciji i revakcinaciji ili sveže odrađen test na koronu.\n„Kada je uvedeno to pravilo u Austriji nije bilo mnogo protivljenja svemu tome, štaviše, ljudi su ga na neki način pozdravili jer su shvatili da mogu da imaju socijalni život i da posećuju događaje, a da u isto vreme budu bezbedni. Meni se takav koncept dopao, jer mislim da je to najbolja motivacija za građane da budu bezbedni i vakcinišu se što pre“, objašnjava Miljan navodeći da su date mere bile presudne za više druženja tokom ovog leta.\nVoze se bicikli, druži se u parkovima\nMiljan nam je otkrio da se u gradu u kome trenutno živi kao glavno prevozno sredstvo koriste bicikli, a da je praksa mladih izlazak u prirodu pre nego druženje u zatvorenom prostoru kao što su recimo kafići i noćni klubovi.\n„Mladi ljudi u Austriji mnogo više vole da provode vreme u prirodi nego mladi ljudi iz Srbije. Glavni gradski park u Gracu je tokom čitavog leta bio centar društvenog i noćnog života. Oni su kao alternativu za noćne izlaske počeli da organizuju silent disco, kako bi ljudi mogli da puštaju glasnu muziku do kasno u noć i da budu napolju na otvorenom, što je postalo manje-više main stream. Ali čak i ti ljudi na otvorenom (da bi dobili slušalice) morali su da pokažu jedan od tri dokumenta propisana pandemijskim merama“, ističe on, sa opaskom da ljudi tamo deluju srećnije i zadovoljnije.\nKao glavnu poruku koju bi poslao u Srbiju navodi da je na kraju dana svima najvažnije da budu srećni, te da svako treba da prati svoju intuiciju i ne razmišlja mnogo o svemu, već da iskreno sledi svoje želje. Miljanu je ovaj metod urodio plodom.


Dan online - Ekonomija: Besplatan unos ručne torbe na svim linijama - 2018-10-11\nEkonomija VIZ ER UVODI NOVA PRAVILA ZA PRTLJAG Besplatan unos ručne torbe na svim linijama\nVodeći niskotarifni avio-prevoznik u centralnoj i istočnoj Evropi, Viz er, promijeniće od 1. novembra politiku prtljaga na svim letovima kako bi olakšala ukrcavanje i svim putnicima garantovala besplatan unos jedne ručne torbe.\n– Od 1. novembra svaki putnik ima pravo na jednu besplatnu ručnu torbu, dok će onim putnicima koji kupe Viz prioritet biti dozvoljeno da unesu i jedan kofer – navodi se u saopštenju kompanije.\nNa osnovu reakcija putnika i promjena obrazaca putovanja, Viz er je uveo čekirani prtljag težine do deset kilograma, kako bi omogućio udoban let po početnoj cijeni od samo sedam eura.\n– Nova jasna i fer politika prtljaga je stvar izbora, jer putnicima omogućava da izaberu jednu od preko 50 opcija ručnog i čekiranog prtljaga na osnovu svojih ličnih sklonosti – dodaje se u saopštenju.\nIz kompanije su pozvali putnike da kao prtljag nose samo ono što je neophodno i kupe Viz prioritet, koji obuhvata jednu besplatnu ručnu torbu i jednu putnu torbu sa točkićima, prioritetno čekiranje i prioritetno ukrcavanje po početnoj cijeni od samo pet eura.\nU Viz eru smatraju da će transparentan i jasan pristup politici prtljaga doprinijeti udobnijem i bržem ukrcavanju, boljem iskustvu putnika i boljem učinku avio-kompanije u pogledu polazaka na vrijeme.


Apple će od ove godine proizvoditi iPhone u Indiji – mojKontakt portal – Radio Televizija Kontakt\nApple će od ove godine proizvoditi iPhone u Indiji\nBy Bojan Hrstić / 03. 02. 2017.\nAmerički Apple će krenuti sa proizvodnjom iPhone u Indiji ove godine, pošto kompanija nastoji da iskoristi snažan rast indijske srednje klase budući da prodaja u Kini usporava, izjavio je danas jedan funkcioner lokalne uprave u južnoj indijskoj državi Karnataka. Američki gigant nije potvrdio takav korak, ali je izvršni direktor Apple Tim Kuk rekao ove nedelje da kompanija namjerava “značajno da investira” u Indiji, gdje privredni uspon pruža dovoljno prilika za rast, prenosi agencija Frans pres.\n“Imamo sporazum s Apple i očekujemo da će početi proizvodnju u Karnataki do kraja aprila”, rekao je za Frans pres Prijank Karge, ministar za informacione tehnologije i biotehnologiju te države. On je rekao da će u novom pogonu vjerovatno biti sklapani iPhone za domaće tržište. Apple ima samo dva odsto udjela na indijskom tržištu, daleko manje rivala Samsunga koji drži 23 odsto, prema istraživanju kompanije Kanalis.\nMeđutim, američka firma je prošle godine ima 48-odstotni udio u premijum sektoru, koji obuhvata prodaju telefona čija je cijena od 450 dolara naviše. Stručnjaci kažu da će lokalna proizvodnja smanjiti troškove kompanije i omogućiti niže cijene.\nLjekari protestuju zbog zatvaranja porodilišta u Prnjavoru i Derventi\nKinezi u Banjaluci, ali još bez dogovora o “Farmlandu”


U Kulturnom centru Vršac pevačka grupa “Istok 10” obradovala je ljubitelje narodnih pesama novogodišnjim koncertom - Vesti i dešavanja u Vršcu (Vršac, Vrsac, Vršcu, Vrscu)\nU Kulturnom centru Vršac ljubiteljima narodnih pesama predstavila se Pevačka grupa “Istork 10”. Izveli su najpoznatije pesme nacionalnih manjina. Njihov novogodišnji koncert pod nazivom “Dobro veče komšije” podržan je od strane pokrajine i Grada Vršca.\nPevačka grupa “Istok 10” obradovala je ljubitelje narodnih pesama novogodišnjim koncertom pod nazivom “Dobro veče komšije”. U KC Vršac čuvari narodne tradicije izveli su najpoznatije pesme na severnomakedonskom, rusinskom, rumunskom, hebrejskom, ruskom, ukrajinskom i srpskom jeziku. Bio je ovo koncert koji se pamti, kažu oduševljeni gledaoci.\nNekolicina ljubitelja muzike u Vršcu, 2015.godine osnovala je Pevačku grupu “Istok 10”, sa ciljem da otrgne od zaborava tradicionalnu muziku sa naših prostora, koja je godinama bila nezasluženo zapostavljena, kaže Darko Risteski jedan od članova grupe.\nMultikulturalnost je bogatstvo Vojvodine i veoma je važno da čuvamo jezike nacionalnih manjina i da ih kroz pesmu, muziku i poeziju približimo mlađim generacijama, kaže Ileana Musta, članica pevačke grupe “Istok 10”.\nKoncertu su prisustvovali i članovi Udruženja “Vardar” iz Vršca, koje, kako objašnjava predsednica Vesna Micevska Antal kroz brojne programe nastoji da neguje tradiciju i kulturu Makedonaca, na teritoriji Vršca.\nKoncert “Dobro veče komšije”, koji svojim nazivom simbolizije multietničnost Vojvodine, podržan je od starne pokrajinske vlade i Grada Vršca.\nPrethodna: GRAD VRŠAC I OVE GODINE OBEZBEDIO PAKETIĆE ZA VRŠAČKE MALIŠANE\nSledeća: Veliki radovi na Vršačkom stadionu, već su počeli (FOTO)


Počelo suđenje Živku Budimiru i ostalima - CIN\nPred Općinskim sudom u Sarajevu je počelo suđenje bivšem predsjedniku FBiH Živku Budimiru i ostalima zbog zloupotrebe položaja, protuzakonitog posredovanja te davanja i primanja dara.\nPred Općinskim sudom u Sarajevu, čitanjem optužnice, iznošenjem uvodnih riječi te djelimičnim saslušanjem prvog svjedoka, danas je počelo suđenje Živku Budimiru, bivšem predsjedniku Federacije BiH (FBiH), i ostalima: Petru Barišiću, Saudu Kulosmanu, Hidajetu Haliloviću, Željku Asiću i Arminu Kulovcu.\nBudimiru se optužnicom stavlja na teret da je uz posredovanje svog savjetnika Barišića, predsjednika Jedinstvene organizacije boraca FBiH Kulosmana te predsjednika Komisije za pomilovanja Halilovića početkom 2013. godine za određeni iznos novca htio pomilovati osobu koja je osuđena na šest mjeseci zatvora zbog teške tjelesne povrede, čija je molba za pomilovanje ranije odbijena.\nTakođer je optužen da je uz posredovanje Barišića, Kulosmana i Armina Kulovca za iznos od 40.000 KM trebao pomilovati jednu osobu osuđenu na dvije i po godine zatvora zbog silovanja.\nKako je navedeno u optužnici, do ovih pomilovanja nije došlo jer je Budimir uhapšen u aprilu 2013. godine a u njegovom uredu u Sarajevu je tada pronađen spis prve osobe koja je trebala biti pomilovana te dio avansa koji je dat za pomilovanje druge osobe.\nBudimir je još optužen da je sa svojim stranačkim kolegom Željkom Asićem, bivšim zastupnikom u Predstavničkom domu Parlamenta FBiH, od jedne osobe iz Travnika tražio 10.000 KM da je zaposli u Javno preduzeće Elektroprivreda HZ-HB. Nakon što je uplaćen avans od 5.000 KM, do zaposlenja nije došlo zbog hapšenja Budimira.\nOsim ovoga, Budimira u dvije tačke optužnice terete za zloupotrebu položaja jer se u septembru 2012. godine bez ovlaštenja potpisao u ime direktora Javnog preduzeća Elektroprivreda HZ-HB na račun od skoro 850 KM u restoranu u Jajcu.\nU februaru 2013. godine Budimir je zloupotrijebio i prekoračio svoje službene ovlasti tako što je donio odluku o kupovini dva sakoa i dvoje pantalona marke „Calvin Klein“ na račun Predsjedništva. Budimir je, kako piše u optužnici, već ranije tokom službenog puta u Sjedinjene Američke Države kupio ove predmete, a potom naknadno donio odluku o fiktivnoj kupovini opreme u vrijednosti od oko 494 KM.\n„Više neistina na jednom mjestu nisam čuo“, bio je komentar Živka Budimira, kada je tužilac pročitao optužnicu. S tim se složio i njegov advokat Ragib Hadžić koji je rekao da se radi o montiranoj i izmišljenoj priči.\nTužilac Kantonalnog tužilaštva Kantona Sarajevo Sanin Bogunić je rekao da će navode iz optužnice dokazati prezentovanjem dokaza i saslušanjem svjedoka.\nBranioci su rekli da će se o svom dokaznom postupku izjasniti po okončanju izvođenja dokaza Tužilaštva, dok su neki od njih dodali da će osporavati zakonitost izvedenih dokaza.\nNa ovom ročištu je planirano saslušanje svjedoka Slađenka Čerkeza, uposlenika Državne agencije za istrage i zaštitu (SIPA), koji je počeo govoriti o tome kako je od registrovanog informanta dobio informacije o nezakonitim pomilovanjima.\n„Negdje u 11. mjesecu 2012. godine sam dobio neke informacije da se za određeni iznos novca mogu izdejstvovati neka pomilovanja“, rekao je Čerkez.\nNjegovo svjedočenje je prekinuto jer su se branioci optuženih žalili da od tužioca nisu dobili informacije o čemu će tačno svjedočiti Čerkez, kao ni koje će dokumente tužilac prezentovati prilikom njegovog svjedočenja, zbog čega, kako su rekli, neće biti u mogućnosti da unakrsno ispitaju svjedoka.\nSud je uvažio primjedbe odbrana te će saslušanje Čerkeza biti nastavljeno 29. septembra.


Dežer: I Beograd i Priština da učine dodatne korake\nŠef delegacije Evropske unije u Srbiji Vensan Dežer izjavio je da u pregovorima Beograda i Prištine obe strane u narednim danima treba da načine dodatne korake.\n"To su njihovi pregovori. Mi to vidimo kao veliku šansu, kao situaciju u kojoj svi dobijaju na putu ka rešenju. Mislim da dodatne korake treba načiniti narednih dana", rekao je Dežer novinarima na Kopaoniku, gde učestvuje u radu Biznis foruma.\nOn je dodao da EU aktivno učestvuje u tom dijalogu čiji je cilj, kako je istakao, normalizaciija. Prema njegovim rečima, postoji određeni broj pitanja, kao što su elektroprivreda, telefon, pošta "i naravno sever Kosova", zbog čega obe strane moraju da načine korak napred.\nOn je istakao da je visoka predstavnica EU za spoljnu politiku i bezbednost Ketrin Ešton u potpunosti privržena tom procesu i aktivno je uključena kako bi došlo do uspeha.\nNa pitanje da li se vrši pritisak na Prištinu, on je rekao da se pritisak vrši na obe strane da se postigne sporazum\n"Mi to vidimo kao veliku šansu koja se ne sme propustiti", rekao je Dežer.


Muslin: Proveriću sve igrače u Ukrajini, ali nema opuštanja\nHARKOV - Selektor fudbalske reprezentacije Srbije Slavoljub Muslin najavio je danas da će u prijateljskom duelu u Harkovu protiv Ukrajine šansu pružiti igrači koji nisu mnogo igrali tokom kvalifikacija za Svetsko prvenstvo u Rusiji.\n"Želim da proverimo sve igrače, vidimo njihovu motivaciju i naravno, kako mogu da se uklope u novi sistem igre koji forsiramo od prvog dana zajedničkog rada. Imamo igrače koji su gotovo stalno pozivani, ali su imali malu minutažu i sada je dobra prilika da se pokažu i uvere me da mogu da računam na njih", rekao je Muslin po dolasku u Harkov, prenosi sajt FS S.\nKako je naveo, Ukrajina je kvalitetan protivnik, ali pobeda je uvek cilj srpske reprezentacije.\n"Uvek insistiram na pobedi, tako ćemo da igramo i protiv Ukrajine. Nema nikakvog opuštanja, bez obzira što je na papiru prijateljska utakmica. Moramo da se navikavamo na pobede, a mene raduje da momci prihvataju takav stav. Postajtajemo pobednici, a to sada očekujem i od igrača koji će dobiti priliku protiv Ukrajine".\nSelektor ne krije da je zadovoljan reakcijom javnosti posle remija sa Velsom 1:1 u Kardifu.\n"Mislim da dosadašnjim radom i rezultatima vraćamo veru u naš fudbal. Kult reprezentacije je veoma važan i on se ponovo oseća. Želim da istaknem da sam veoma ponosan na igrače, na to kako se ponašaju, kako treniraju. Sve je bolje, iz treninga u trening", zaključio je Muslin, uz konstataciju da je zadovoljan remijem u Velsu, ali i da je dug put do Mundijala u Rusiji.\nPrijateljska utakmica između Ukrajine i Srbije igra se sutra od 20 sati.\n« Trijumf Zvezde u Zagrebu za prvo mesto Pobeda Detroita, četiri poena Marjanovića »


Vesti online / Sport / Fudbal / Zvezda igra za titulu, Partizan vreba iz prikrajka\nZvezda igra za titulu, Partizan vreba iz prikrajka\nUtakmicama 15. kola Jelen Superlige Srbije, koje su na programu predstojećeg vikenda, završava se prvi deo fudbalskog prvenstva.\nU subotu se igra sedam utakmica, svi dueli počinju u 13 časova, osim meča između Crvene zvezde i Spartaka koji se igra od 18 časova.\nVečiti rivali, Crvena zvezda i Partizan, odlučiće ko će biti jesenji šampion, a bolju poziciju pred poslednjih 90 minuta ove godine imaju ’crveno-beli’.\nZvezda, koja je u prošlom kolu savladala BSK rezultatom 1:0, u subotu dočekuje subotički Spartak.\nTrener "crveno belih", Vladimir Petrović Pižon smatra da će rođendan "Delija" koji se poklopio sa datumom odigravanja utakmice, predstavljati dodatni motiv za njegove igrače. Ulaz na stadion Crvene zvezde biće besplatan, tako da se očekuje veća poseta od uobičajene.\n"Veliki broj gledalaca daće nam elan i dodatni podstrek da se zadržimo na mestu na kome smo trenutno. Očekujem otvorenu utakmicu, pošto i Spartak voli da igra i da se nadmeće", izjavio je Petrović, koji neće moći da računa na povređenog kapitena Nikolu Lazetića, a neizvesno je da li će nastupiti Aval Isah i Vladimir Bogdanović.\nDrugoplasirani Partizan, koji za večitim rivalom zaostaje bod, u Požarevcu igra protiv Mladog radnika, ekipe koja zauzima 11. mesto na tabeli Superlige.\n’Crno-beli’ se nalaze u seriji od sedam uzastopnih prvenstvenih pobeda, a u prošlom kolu su bili ubedljivi protiv OFK Beograda (3:0). Mladi radnik je u prethodnog vikenda igrao nerešeno (1:1) sa poslednjeplasiranim Čukaričkim.\nTrener "crno-belih" Goran Stevanović poručio je da je izostanak Klea veliki hendikep za njegov tim.\n"Kleo ima nezgodnu povredu grudnog koša još iz Tuluza, pa zbog toga nije trenirao. Sutra neće biti u timu, što jeste veliki hendikep, ali koga nema bez njega se mora. S obzirom na celokupnu atmosferu u poslednje vreme, ambiciozno ulazimo u ovaj meč, a u korist nam ide činjenica da igramo atraktivno i da dajemo mnogo golova. Potrudićemo se da na najbolji način završimo ovaj deo prvenstva i pre početka nastavka uđemo u egal sa najvećim rivalom, Zvezdom", istakao je Stevanović.\nFudbaleri OFK Beograda, takođe u subotu, dočekuju BSK iz Borče, a eventualnom pobedom u tom meču i uz poraz Vojvodine od Napretka, prestigli bi Novosađane na tabeli i stigli do pozicije tri.\nVojvodina će u nedelju u Kruševcu pokušati da stigne do osme prvenstvene pobede i tako popravi utisak nakon dva uzastopna prvenstvena poraza . Sa druge strane, Napredak bi, eventualnom pobedom nad ’lalama’, mogao da izađe iz opasne zone na tabeli. Kruševljani su u poslednjoj utakmici na domaćem terenu savladali Jagodinu sa 2:1.\nFudbaleri Rada u subotu u Kragujevcu igraju protiv Metalca, koji je 12. na tabeli. Ekipa sa Banjice je u poslednja dva kola zabeležila dve pobede i tako izašla iz zone ispadanja.\nU duelu dva tima koje se nalaze u sredini tabele, Smederevo će dočekati Jagodinu, koja bi eventualnom pobedom mogla da se umeša u borbu za mesto pri vrhu tabele. Smederevo je u prošlom kolu u Subotici poraženo od Spartaka sa 2:0.\nBorac će u Čačku protiv ’fenjeraša’ Čukaričkog pokušati da ostvari šesti prvenstveni trijumf, dok će Javor u Ivanjici ugostiti kulski Hajduk.\nSubota, 12. decembar, 13 časova:\nSmederevo - Jagodina\nOFK Beograd - BSK\nMladi radnik - Partizan\nBorac - Čukarički Stankom\nHabitpharm Javor - Hajduk\nCrvena zvezda - Spartak Zlatibor voda (18h)\nNedelja, 13. decembar\nNapredak - Vojvodina (13h)\n1\tCrvena zvezda\t14\t12\t1\t1\t24\t4\t37\n2\tPartizan\t14\t11\t3\t0\t30\t9\t36\n3\tVojvodina\t14\t7\t3\t4\t21\t8\t24\n4\tOFK Beograd\t14\t7\t3\t4\t17\t11\t24\n5\tSpartak Zlatibor Voda\t14\t6\t5\t3\t17\t8\t23\n6\tJagodina\t14\t6\t3\t5\t18\t16\t21\n7\tJavor\t14\t4\t6\t4\t10\t11\t18\n8\tHajduk Kula\t14\t4\t4\t6\t15\t17\t16\n9\tSmederevo\t14\t4\t4\t6\t13\t18\t16\n10\tBorac Čačak\t14\t5\t1\t8\t11\t18\t16\n11\tMladi Radnik\t14\t3\t6\t5\t9\t17\t15\n12\tRad\t14\t3\t5\t6\t13\t18\t14\n13\tMetalac\t14\t4\t2\t8\t7\t18\t14\n14\tNapredak\t14\t3\t4\t7\t12\t19\t13\n15\tBSK Borča\t14\t3\t4\t7\t9\t18\t13\n16\tČukarički\t14\t2\t2\t10\t9\t25\t8\nFUDBAL Andrija Kaluđerović najbolji strelac u istoriji šampionata Srbije\nFUDBAL Tačka na Super ligu: Partizan slavi, Zvezda se nada\nFUDBAL Pogledajte: Sviraj to ponovo Slaviša!


Paliouri, turističko mesto okruženo planinama, nalazi se na jugoistočnom delu poluostrva Kasandra, na oko 115 kilometara od Soluna. Posetioci se mogu diviti njegovoj jedinstvenoj prirodnoj lepoti, šetati uzanim putevima koji odaju originalne i tradicionalne boje sela. Pored jedne od najlepših plaža ovog regiona, Paliouri sadrži i brojne hotele, spa centre, taverne kao i kamp naselje. Mesto je čuveno po svojim lokalnim proizvodima – medu i maslinovom ulju. Dva kilometra severoistočno od sela, nalazi se plaža Chruso (Zlatna obala) gde možete uživati u potpuno plavom moru i zlatnom pesku, što u kombinaciji sa borovom šumom čini magičan pejzaž.\nMesta u Paliouri


28. 12. 2014. Stefanović obišao nove mešovite patrole u Bloku 45\nMinistar unutrašnjih poslova dr Nebojša Stefanović obišao je nove mešovite jedinice u Bloku 45, sastavljene od pripadnika Žandarmerije i Policijske stanice Novi Beograd, koje su sinoć počele sa radom i koje će svake večeri biti na ulicama ovog dela Beograda.\nNove patrole formirane su na predlog ministra Stefanovića, kako bi se pojačala aktivnost policije na terenu, a time i povećala bezbednost građana i njihove imovine.\n„Odlučili smo da pokrenemo snažniju patrolnu aktivnost u čitavom Beogradu i prvi deo grada u kome počinjemo mešovite policijske patrole je Blok 45. Na ovaj korak odlučili smo se zbog pritužbi dela stanovništva koje ovde živi na razbojništva i zbog povišenog stepena kriminaliteta u ovom kraju. Svake večeri imaćemo po dve patrole, sastavljene od po tri pripadnika Žandarmerije i jednog iz PS Novi Beograd, koje će raditi čitave noći. Time pokazujemo da policija maksimalno odgovorno radi svoj posao, a uvešćemo ovakve patrole i u drugim delovima Beograda, gdegod procenimo da je to potrebno“ rekao je ministar Stefanović tokom sinoćnjeg obilaska, dodavši da je i ličnim prisustvom želeo da pruži podršku pripadnicima mešovitih patrola.\nMinistar je istakao da je u planu i otvaranje policijske ispostave u Bloku 45, jer će to doprineti podizanju bezbednosti u tom delu Begrada.\n„Novim zakonom o policiji, koji će biti donet sledeće godine, želimo da vratimo policiju u zajednicu i uvedemo novi način rada u kome će ljudi znati svog policajca, a on će dobro poznavati svoju ulicu i kraj, kao i gde narkodileri pokušavaju deci da prodaju drogu“ rekao je ministar.\nStefanović je najavio i pojačano prisustvo policije u uniformama i civilu tokom predstojećih praznika na teritoriji cele Srbije i da će oni brinuti o građanima i njihovoj imovini.\n„Građani ne moraju da brinu da će se zbog praznične atmosfere policija opustiti. Naprotiv, bićemo veoma aktivni. Kontrolisaćemo vozače i kažnjavati one koji voze pod uticajem alkohola, pa ih unapred molim da to ne rade. Mnogo je jeftinije uzeti taksi, nego plaćati skupe kazne. Time se smanjuje i rizik od tragičnih saobraćajnih nesreća. Takođe, molim građane da ne koriste vatreno oružje tokom praznika. Bićemo rigorozni u kontrolisanju i sankcionisanju i takvih prestupa. Istovremeno, građani treba da budu veoma oprezni i u korišćenju pirotehnički sredstava koja mogu da budu uzrok povređivanja“ naglasio je ministar Stefanović.


фебруар 2020 - Страница 5 од 25 - Dnevnik Juga\nPočetna / 2020 / фебруар (strana 5)\nDnevnik Juga 26/02/2020\tHRONIKA, Vranje 0\nPripadnici Ministarstva unutrašnjih poslova u Vranju uhapsili su M. M. (1989) iz okoline ovog grada, zbog postojanja osnova sumnje da je izvršio krivično delo teška krađa. On se sumnjiči da je 25. februara ove godine, u večernjim satima, polomio staklo na izlogu jedne zlatare u Vranju i ukrao zlatni nakit. …\nDnevnik Juga 26/02/2020\tDRUŠTVO, Niš 1\nNa aerodromu Konstantin Veliki u Nišu carinici su juče zajedno sa kolegama iz policije zaplenili investiciono zlato, čija je vrednost procenjena na preko milion i po dinara. Da otputuje sa pet zlatnih pločica, ukupne težine 260 grama, sprečen je 38-godišnji Mađar, čiji je ručni prtljag detaljno pregledan pre ukrcavanja putnika …\nOtpadna sintetička i mineralna ulja – problem za ekologiju i šansa za preduzetnike\nDnevnik Juga 26/02/2020\tEKONOMIJA, Leskovac 0\nRegionalna privredna komora Jablaničkog i Pčinjskog upravnog okruga u saradnji sa Ministarstvom zaštite životne sredine Republike Srbije organizovala je radionicu na temu „Upravljanje otpadnim uljima u Republici Srbiji“ . „Mi smo sa ovim radionicama krenuli prošle godine u funkciji podizanja infrastrukture za prikupljanje i tretman sintetičkih i mineralnih otpadnih ulja. …\nSrpski pokret Dveri protiv naseljavanja migranata, Boško Obradović u četvrtak u Leskovcu\nDnevnik Juga 26/02/2020\tLeskovac, POLITIKA 0\nU prostorijama Srpskog pokreta Dveri održana je konferencija za medije i najavaljena je akcija skupljanja potpisa za peticiju protiv migrantske politike vlasti, bojot izbora kao i karavn koji će se održati na Širokoj čaršiji. Predsednik Gro Dveri Igor Jovanović kazao je da ovim karavanom žele da promovišu i predstave građanima …\nDnevnik Juga 25/02/2020\tKULTURA, Leskovac 0\nNarodni muzej u Leskovcu, je tri puta proglašen za najbolji muzej u Srbiji, čak dva puta u poslednje tri godine. Njegovi kustosi, istoričari i arheolozi su takođe dobitnici priznanja Mihailo Valtrović, nosilac je Kulturnog obrasca Ministarstva kulture i informisanja, Oktobarske medalje Grada Leskovca i od ovog meseca Sretenjskog ordena trećeg …\nDnevnik Juga 25/02/2020\tDRUŠTVO, Leskovac 0\nGradonačelnik Leskovca Goran Cvetanović obišao je danas livnicu „Vitko“ u Manojlovcu koju je 1967. osnovao gospodin Vitomir Živković, čuveni Vitko Livac. „Ova tradicionalna porodična firma važi za lidera među izrađivačima livenih proizvoda od sivog lima i aluminijuma, broji 65 zaposlenih i sarađuje sa najvećim domaćim proizvođačima grejnih aparata: „Alfa Plam“ …\nDnevnik Juga 25/02/2020\tDRUŠTVO, Leskovac 1\nPružanje zdravstvene zaštite je jedan od prioriteta Lokalne samouprave. Tim povodom predstavnici lokalne samouprave zajedno sa gradonačelnikom Leskovca obišli su ambulantu u Manojlovcu. „Danas se nalazimo u ambulanti u Manojlovcu u kojoj gravitira preko 7.800 meštana iz 14 cela. Svaki kraj treba da ima ambulantu koja je funkcionalna i adekvatna …\nDnevnik Juga 25/02/2020\tHRONIKA, Vranje 0\nPripadnici Ministarstva unutrašnjih poslova u Preševu uhapsili su Š.Š. (1973) iz ovog grada, zbog postojanja osnova sumnje da je izvršio krivično delo nasilje u porodici. On se sumnjiči da je 24. februara u svojoj porodičnoj kući u Preševu, nakon kraće rasprave, fizički napao tridesetsedmogodišnju suprugu. Po nalogu zamenika tužioca Osnovnog …\nJedan od najčitanijih intervjua na portalu zelenaucionica.com je tekst sa doktorom Zoranom Vujčićem, redovnim profesorom na Hemijskom fakultetu u Beogradu, borcem protiv mitova i zabluda u koje nas uveravaju, pobornikom zdrave ishrane (u meri u kojoj nam je to danas dostupno), blogerom. U prethodnom intervjuu govorili ste o nekim zabludama …\nCarinici su na prelazima Batrovci i Gradina tokom prethodna dva dana sprečili da gotovo 110.000 evra bude ilegalno preneto preko granice. Slučaj u kome je sprečeno krijumčarenje 80.000 evra dogodio se u ranim jutarnjim satima 24. februara 2020. godine na prelazu Batrovci, kada je na ulaz u zemlju za kontrolu …\nStrana 5 od 25« Prvo...«34567\t»\t1020...Poslednji »


Glavni odbor SPS o imenovanju Zagrađanina?\nNa sednici Glavnog odbora Socijalističke partije Srbije u nedelju, 3. decembra, Vladimir Zagrađanin bi mogao da bude predložen za predsednika Izvršnog odbora SPS, tvrde obavešteni izvori Danasa.\nBeograd 02. decembar 2017. 08:07\nPrema njihovim saznanjima, Zagrađanin sa grupom funkcionera lobira kako bi se prvo unutar partije izborio za neku važnu funkciju, i da bi potom nakon tog postavljenja dobio poziciju i u Vladi. Navodno, njegove aspiracije idu i do mesta državnog sekretara u Ministarstvu odbrane.\nPrema navodima naših sagovornika, Aleksandar Vučić, predsednik Srbije i SNS, kojoj su socijalisti glavni koalicioni partneri, ne želi "ni da čuje" za kadrovske kombinacije sa Zagrađaninom. Kada je reč o lideru socijalista Ivici Dačiću, on je, prema tumačenju izvora sa političke scene, spreman da insistira na nekoj visokoj poziciji za Zagrađanina. Međutim, tu mu je problem ne samo stav Vučića nego i to što većina unutar SPS smatraju da je Zagrađanin teško kompromitovan aferom "kofer" i da bi za partiju bilo kontraproduktivno svako njegovo postavljenje.\nPodsetimo, vodeća funkcija u Izvršnom odboru SPS je upražnjena od kako je Dijana Vukomanović napustila SPS. Vladimir Zagrađanin javnosti je najpoznatiji po aferi "kofer" - njega i Dejana Simića, bivšeg viceguvernera NBS, Apelacioni sud je 2011. oslobodio optužbe za uzimanje mita radi vraćanja dozvole za rad Kreditno-eksportnoj banci. Afera je nazvana "kofer" zato što je Zagrađanin u januaru 2006. doneo u koferu sto hiljada evra u Simićev stan. Ivica Dačić je napustio stan 15 minuta pre dolaska policije, kako se tvrdilo, na poziv tadašnjeg sekretara vlade Dejana Mihajlova. Dačić je u ovom procesu saslušan kao svedok. SPS je u to vreme podržavao manjinsku vladu Vojislava Koštunice.


Do titule BEZ PORAZA: Odbojkašice Srbije na krovu EVROPE\nNedjelja, 01.10.2017 | 19:04\nOdbojkašie Srbije šampionke u Evrope, nakon pobjede nad Holandijom sa 3:1, po setovima (25:20, 25:22, 18:25, 25:18).\nOdbojkašice su posije šest godina opet šampionke Evrope! Izabranice selektora Zorana Terzića su redom dijelile lekcije na EP u Azerbejdžanu i Gruziji i sa samo dva izgubljena seta došle do zlatnog odličja.\nRedom su padale Češka, finalista Holandija i Belgija u grupi, potom Bjelorusija u četvrtfinalu i Turska u polufinalu, dok je ispušten set u finalu bio sve što su prepustile "lalama".\nSrpkinje su pokazale kvalitet, znanje, borbenost i srce šampiona! U prvom setu su apsolutno dominirale, u drugom se vodila velika borba u kojoj su preokretom došle na korak do trona.


Prema novim antidoping pravilima očekuje ga suspenzija od četiri godine, zbog čega je Rađen gotovo izvesno završio karijeru na koju je bacio veliku mrlju.\nKazna se neće odnositi samo na odsustvo iz bazena, već na bavljenje sportom na bilo koji način zbog težine prekršaja, prenosi B92.\nRađen je prošle godine postao vaterpolista Olimpijakosa i ostaće bez unosnog ugovora sa atinskim klubom. Ujedno će i "delfini" biti oslabljeni neigranjem iskusnog beka, koji je godinama bio redovan član reprezentacije, a Srbiju očekuje Svetsko prvenstvo u Kazanju.\nOva godina je Rađenu definitivno za zaborav, pošto mu je otac Novak preminuo prvog dana 2015.\nNikola je u braku sa pevačicom Anom Kokić sa kojom ima dve ćerke, Ninu i Teu.


Od volonterskog servisa do Omladinskog centra – Explore Novi Sad\nHomeNovi Sad 20,21Od volonterskog servisa do Omladinskog centra\nNa konferenciji za medije održanoj 6.oktobra, predstavljen je model Novosadskog volonterskog servisa – projekta koji treba da omogući sprovođenje kvalitetnog, održivog i organizovanog rada sa volonterima i volonterkama u Novom Sadu. Istaknute su i faze realizacije projekta, koji će Novom Sadu ostati kao legat Evropskih prestonica za buduće projekte.\nZnačaj omladinskog volonterizma, kao i uključivanje mladih u programe koji će se realizovati do 2019. godine, kada će Novi Sad biti Omladinska prestonica Evrope, pokrenuli su inicijativu Fondacije „Novi Sad 2021“ da Omladinski centar bude prvi objekat koji će se graditi u budućem Youth Creative Polis-u.\nNemanja Milenković, direktor Fondacije “Novi Sad 2021 ” izrazio je podršku akciji udruženja Čepom do osmeha , koja je kroz saradnju sa Evropskim prestonicama i uključivanje dobronamernih Novosađana, ujedinila nekoliko „delova mozaika“ u jedinstven novosadski mozaik, koji doseže veličine Ginisa. Milenković je dodao da je ova akcija “prvi korak ka kreiranju modela volonterskog servisa, koji će Novom Sadu ostati kao legat Evropskih prestonica za buduće projekte“.\nSledeći zajednički poduhvat dveju prestonica, biće zajednička akcija čišćenja devastiranog kompleksa „Petar Drapšin“ na koju Milenković poziva sve sugrađane da se priključe. Pored toga, ističući važnost participacije mladih u svim programima koji predstoje Evropskim prestonicama, kao i značaj primene nameni objekata za potrebe mladih, Milenković je saopštio da je „Omladinski centar prvi objekat koji će se graditi u budućem Youth Creative Polis-u, do 2019. godine, kada će Novi Sad biti Omladinska prestonica Evrope“. Ističući da je volontiranje osnovna potka društva, oko koga se grade i razvijaju osnovne ljudske i univerzalne vrednosti poput solidarnosti, humanosti, tolerancije, zalaganja za mir, slobodu, pravednost i sigurnost ljudi; da pomaže u uklanjanju predrasuda, rušenju stereotipa i različitih barijera među ljudima, mladima i starima Milenković je još jednom naglasio da je Fondacija Novi Sad 2021 ponosna na ostvarenu saradnju kroz ovaj projekat.


Filmski karavan "Put filma" se nastavlja - lukavicaonline.com\nKoordinator projekta, filmski i televizijski producent Aleksandra Mitrić-Štifanić rekla je Srni da je ovaj projekat u martu uspješno počeo u Bratuncu, a krajem novembra biće okončan u Šamcu. “Osim ovih, realizovan je i u opštinama Milići, Sokolac, Rogatica i Trnovo, gdje je u saradnji sa kulturnim centrima i osnovnim i srednjim školama, sprovedeno 16 programa, filmske projekcije posjetilo je oko 1.000 osnovaca i srednjoškolaca, a radionicama je prisustvovalo oko 200 polaznika”, rekla je Štifanićeva. Prema njenim riječima, Filmska škola “Prvog kadra” predstavlja polaznu tačku u edukaciji najmlađih iz oblasti filmske umjetnosti, a prije svega animiranog i dokumentarnog filma. Ona kaže da su polaznici putem predavanja, projekcija dokumentarnih, kratkih igranih i animiranih filmova, radionica i interaktivnog učešća, imali priliku da steknu osnovna znanja iz oblasti animiranog i umjetničkog dokumentarnog filma i dobiju uputstva kako da samostalno naprave dokumentarni film o temi “/I/ to je moj grad”. “Istražujući kulturni život mladih u istočnom dijelu Republike Srpske i pojedinim opštinama zapadnog dijela, zaključili smo da je neophodno da se kulturne manifestacije i programi usmjere na opštine u kojima se bioskopski život odvija periodično ili ga uopšte i nema”, istakla je Štifanićeva.\nOna je navela da je ideja da se ukaže na neophodnost decentralizacije kulture, prije svega u istočnom dijelu Srpske. “Naš Filmski karavan sa radionicom Filmske škole podstakao je mlade na kreativnost i drugačiji doživljaj stvarnosti, viđen očima budućih mladih umjetnika, a omogućio im je i da vide značajna svjetska i domaća ostvarenja animiranog i dokumentarnog film”, rekla je Štifanićeva. Istaknuti dokumentarista i predavač iz oblasti umjetničkog dokumentarnog filma Dragan Elčić, tokom realizacije ovog projekta, prenio je svoje dugogodišnje iskustvo u proizvodnji dokumentarnog filma, ali i teorijski predstavio dokumentarni film od njegovih početaka do danas, bazirajući se na umjetničkom dokumentarcu.\nOn je izrazio nadu da će se Filmski karavan “Prvog kadra”, polazeći od kulturno nerazvijenih opština, širiti i nastaviti svoju misiju, kako bi “Put filma”, stigao u svaku opštinu Republike Srpske, podstičući mlade na kreativnost i umjetničko stvaralaštvo. Projekat se realizuje pod pokroviteljstvom Ministarstva prosvjete i kulture Republike Srpske, od dijela prihoda od igara na sreću.\nPreviousOdržan prvi “Fashion Show” u Istočnom Sarajevu – Video\nNextDnevnik mašinovođe pokreće filmsku traku festivala Prvi kadar


Besplatan ulaz navijačima za susret 1/4 finala Kupa BiH – FK Željezničar\nBesplatan ulaz navijačima za susret 1/4 finala Kupa BiH\nZbog velikog broja navijača sa kupljenim ulaznicama koji sutra neće moći prisustvovati derbiju, FK Željezničar je omogućio svim navijačima besplatan ulaz na revanš utakmicu 1/4 finala Kupa BiH protiv Širokog Brijega.\nDanašnji derbi Želje i Sarajeva je odgođen zbog vremenskih prilika, a utakmica je prolongirana za 24 sata, odnosno za sutra u 13 sati. FK Željezničar će učiniti sve da se obezbijede uslovi za odigravanje utakmice, a današnje ulaznice važe i za sutrašnji susret.\nIpak, zbog termina od 13 sati u toku radnog dana razumno je da svi navijači sa ulaznicama neće moći prisustvovati derbiju, FK Željezničar će za narednu domaću utakmicu protiv Širokog Brijega u okviru 1/4 finala Kupa BiH osigurati besplatan ulaz za svoje navijače. Utakmica Želje i Širokog Brijega će se igrati 6. decembra.


SME softver i rešenja za poslovno upravljanje | SAP\nPregled SME rešenja\nSoftver za mala i srednja preduzeća\nRazvijajte poslovanje u svim pravcima pomoću SAP rešenja za mala i srednja preduzeća.\nUpravljajte svim aspektima svog malog ili srednjeg preduzeća pomoću SAP softvera – on-premise ili u Cloud-u. Naš prilagodljiv softver za poslovno upravljanje podržava ERP, HR, elektronsku trgovinu, analitiku, izveštavanje i više. Kao što je više od 250.000 korisnika iz segmenta malih i srednjih preduzeća već otkrilo, SAP ne možete nikad da prerastete – nezavisno od smera u kojem se vaše poslovanje razvija.\nMala i srednja preduzeća u doba digitalne ekonomije\nPrema novom istraživanju kompanije IDC, mala i srednja preduzeća koja ostvaruju najbrži rast jesu ona preduzeća koja koriste tehnologiju za digitalizaciju svog poslovanja. Pogledajte video i saznajte zašto postoji veza između digitalne transformacije i povećanja prihoda.\nIstražite SAP portfolio prema svojim poslovnim potrebama\nUpravljajte svojim poslovanjem i finansijama\nIskoristite prednosti koje nudi vrhunski ERP softver za mala i srednja preduzeća. Pojednostavite finansije, izveštavanje o troškovima, HR, nabavku i više od toga.\nUpravljajte korisničkim iskustvom\nObezbedite dosledno i smisleno korisničko iskustvo kroz sve kanale komunikacije. Unapredite prodaju, marketing i interakcije sa korisničkom službom i povežite procese u prodavnici sa procesima elektronske trgovine.\nUpravljajte zaposlenima i pružite im značajne mogućnosti\nPružite rast svojoj kompanije uz HR softver koji vam može pomoći da regrutujete i razvijate talente, automatizujete procese u vezi s radnom snagom, kreirate strategije za zaposlene, upravljate službenim putovanjima i ne samo to.\nObezbedite uvid u celokupno poslovanje\nSteknite uvid koji vam je potreban da biste donosili odluke na osnovu pravih informacija i efikasnije upravljali svojim malim ili srednjim preduzećem pomoću SAP analitike, biznis inteligencije i alata za izveštavanje.\nPogledajte kako je ova kompanija digitalno transformisala poslovanje tako što je novu uslugu daljinske zdravstvene nege zasnovala na aplikaciji SAP Business One powered by SAP HANA. Sigurni prenosi podataka od uređaja do uređaja pružaju veću udobnost za pacijente i bezbednost uz brze dijagnoze i prilagođavanja na osnovu procene koju lekari obavljaju iz svoje kancelarije.\nNa koji način se ova kompanija koja nudi vrhunske proizvode za negu kose razvija brzo i profitabilno – bez IT odeljenja ili velikog broja zaposlenih? Korišćenjem rešenja SAP Cloud Business ByDesign za upravljanje svim aspektima poslovanja svog srednjeg preduzeća.\nEdesia je jedinstvena neprofitna organizacija koja proizvodi specijalizovanu gotovu hranu. Saznajte kako oni koriste SAP rešenje za mala preduzeća i postižu veću efikasnost.\nInnovabee je SAP partner koji se fokusira na pružanje pomoći drugim malim i srednjim preduzećima u cilju njihovog razvoja. Saznajte kako je ova kompanija transformisala sopstvene procese finansijskog upravljanja uz pomoć revolucionarnog rešenja SAP S/4HANA Finance – prelazak u produktivni rad za samo 6 nedelja.\nSAP partneri imaju ključnu ulogu u pružanju pomoći organizacijama svih veličina - u svim delatnostima - da transformišu i vode svoje poslovanje. Oni vam mogu pomoći da kupite, izgradite, implementirate, servisirate i održavate SAP rešenje koje najbolje ispunjava vaše jedinstvene zahteve. Pronađite pouzdanog stručnjaka sa kojim možete da sarađujete danas.\nIstražite najaktuelnije teme za mala i srednja preduzeća\nBlogovi stručnjaka iz oblasti malih i srednjih preduzeća\nŽelite da postignete uspeh u digitalnoj ekonomiji? Transformišite svoje malo preduzeće u Live Business preduzeće.\nMalim preduzećima je potreban rad u realnom vremenu više nego velikim preduzećima. Saznajte zašto.\nZašto digitalna transformacija nije izvan domašaja malih i srednjih preduzeća\nNa koji način se mala i srednja preduzeća prilagođavaju elektronskom tržištu? Kompanija IDC je sprovela globalno istraživanje da bi to otkrila. Pročitajte rezultate!\nDa li je veličina preduzeća bitna u digitalnoj ekonomiji?\nPročitajte zašto i kako današnja digitalna ekonomija sprovodi demokratizaciju poslovnog sveta – naročito u slučaju malih i srednjih preduzeća.\nVeliki iskorak za kompaniju LinkTech uz pomoć softvera SAP S/4HANA\nU ovoj epizodi serije #SAPTalks, Jacobo Ortega, generalni direktor kompanije LinkTech, govori o odluci svoje kompanije da implementira softver SAP S/4HANA. Sada ovaj davalac IT usluga ima bolji uvid u operacije i unapređen novčani tok.\nTribe Medical Group upravlja svim podacima na jednom mestu\nSaslušajte kako Davi Pontes iz kompanije Tribe Medical Group – najbrže rastućeg distributera ortopedskih pomagala u Kanadi – prenosi svoje iskustvo korišćenja rešenja SAP Business One powered by SAP HANA za pouzdano upravljanje svim podacima kompanije.\n#SMB razgovori – nedeljni video razgovori uživo na temu malih i srednjih preduzeća\nUključite se u razgovore o transformaciji malih preduzeća u digitalnoj ekonomiji - uživo!


Beta 23. marta 2018. 10:35\nPremijerka Srbije Ana Brnabić izjavila je danas da je neophodno tragati za novim, „unikatnim rešenjem“ za Kosovo, koje će omogućiti trajni mir i stabilnost na Balkanu.\nOna je istakla da je Srbija spremna da učestvuje u rešavanju problema na „zreo i odgovoran način“, ali da neće priznati postojanje druge države na sopstvenoj teritoriji.\n„Budući da je sadašnje stanje neodrživo, neophodno je tragati za nekim novim, možda i sasvim unikatnim rešenjima kako bi se u ovom delu Evrope usostavili trajan stabilnost i mir. Uverena sam da je to moguće, ukoliko medju najuticajnim subjektima u medjunarodnoj zajednici bude postojao interes da ishod bude takav“, rekla je Brnabić je na naučnom skupu u Beogradu o Kosovu koji je organizovao Institut za medjunarodnu politiku i privredu.\nPremijerka je navela da je jednostrano proglašenje nezavisnosti Kosova dalekosežno uticalo na medjunarodne odnose i upitala da li „čovečanstvo ima pravo da zatvara oči pred činjenicom da je protekla decenija bila ohrabrenje za separističke pokrete“ širom sveta.\nPodsetila je da je Kosovo proglasilo nezavisnost protivno volji sprskog naroda, uz direktno kršenje Ustava Srbije i rezolucije 1244 Savet bezbednosti UN, i to u vreme mira, kada je „Srbija bila afirmisani i ugledan član medjunarodne zajednice“.\n„Istina, bili smo te 2008. godine svedoci kršenja prava, ali ne ljudskih, već medjunarodnog prava. Bili smo svedoci brutalne geopolitičke igre velikih sila koje su najvažnije principe medjuanrodnog prava i regule medjunarodnih odnosa podredile sebičnim jednostranim interesima“, ocenila je Brnabić.\n„Oni koji veruju da se jednostranom secesijom političke oligarhije u Prištini završava istorija na Balkanu, ne znaju ništa ni o istoriji, ni o Balkanu. Zastave i politička uredjenja su se u Prištini u proteklom veku menjale više od deset puta. Ništa od toga nije dovelo do rešavanja problema“, poručila je Brnabić.\nDirektor Institut za medjunarodnu politiku i privredu Branislav Djordjević je izjavio da je danas priredjena rasprava dao doprinos „unutrašnjem dijalogu“ o Kosovu.\nPo njegovim rečima, dok Srbija ide ka svom strateškom cilju – ka članstvu u Evropskoj uniji, njeni partneri sa Zapada usporavaju taj proces „dajući ga na kašičicu“ i stavljajući pred Srbiju izazove kao što je očuvanje suvereniteta.\n„Srbija se danas suočova sa izazovom očuvanja suvereniteta, sa kojim se ni jedna zemlja u skorije vreme nije suočavala“, upozorio je Djordjević.\nNa skupu u Beogradu su naučnici iz 12 zemalja čija su mišljenja o nezavisnosti Kosova objavljena u zborniku radova „Kosovo i Metohija. Sui generis ili presedan u medjunarodnim odnosima“.


Ustavni sud BiH odredio: Neustavna odredba da su šume vlasništvo RS - Glas Bosne\n23 Septembra, 2021 23 Septembra, 2021 daca\tšume RS, Ustavni sud BiH\nUstavni sud Bosne i Hercegovine utvrdio je da nisu u skladu sa Ustavom BiH pojedine odredbe Zakona o šumama Republike Srpske, i to u dijelu u kojem se navodi da su šume vlasništvo tog bh. entiteta.\n“S obzirom na to da je na osnovu ranije prakse iz nekoliko odluka, od kojih je vodeća o statusu državne imovine BiH, Sud je zaključio da Republika Srpska kao entitet u okviru BiH nema ustavnu nadležnost za rješavanje pitanja državne imovine dok se to ne riješi odgovarajućim zakonom na nivou BiH”, izjavio je Srni registrar Ustavnog suda BiH Zvonko Mijan.\nPočetkom oktobra prošle godine Vijeće ministar donijelo je odluku o osnivanju Komisije za državnu imovinu, utvrđivanje i raspodjelu državne imovine, određivanje prava i obaveza Bosne i Hercegovine, entiteta i Brčko distrikta BiH u upravljanju državnom imovinom.\nPreko 50 površine RS prekriveno je šumom, milion i 280 hiljada hektara. Vrijednost šumskog zemljišta i šume procijenjena je na minimalno 7 milijardi maraka. Ne treba zaboraviti kako je Srbija, najveći kupac obveznica Republike Srpske, a obveznice čine javna dobra, uz ostalo i šume.\nGovoreći o zahtjevu predsjedavajućeg Savjeta ministara Zorana Tegeltije za rješavanje spora između Ministarstva civilnih poslova u Savjetu ministara i federalnog Ministarstva unutrašnjih poslova u predmetu sticanja državljanstva BiH i Federacije BiH pokrenutom prema zahtjevu državljanina Egipta A.G, Mijan je pojasnio da su rješenja ova dva organa bila oprečna.\nOn je pojasnio da je federalno Ministarstvo unutrašnjih poslova odbilo zahtjev za prijem u državljanstvo, jer se radi o osobi koja predstavlja opasnost za bezbjednost po BiH, dok je suprotnog mišljenja bilo Ministarstvo civilnih poslova u Savjetu ministara.\n“Ustavni sud je spor riješio na taj način što je zaključio da je odluka Federalnog ministarstva unutrašnjih poslova u skladu sa zakonima koji regulišu pitanja državljanstva, a samim tim i sa Ustavom BiH”, naveo je Mijan.\nOn je dodao da su na sjednici bile još neke odluke iz apelacione nadležnosti iz ocjene ustavnosti, te da će uskoro biti saopštenje sa sjednice sa više detalja.\n← Direktor Moderne: Kraj pandemije za godinu dana\nDodik o odluci Ustavnog suda BiH: U NSRS poništiti sve što je izvan Ustava →\n22 Oktobra, 2021 0 Comments\nKovačević: Schmidt je fizičko lice koje se predstavlja kao visoki predstavnik\n“Po Čavari Bošnjaci ruše državu, a Dodik je ‘samo isprovociran'”\n21 Oktobra, 2021 0 Comments\nMUP RS organizuje policijsku vježbu; Komšić: To je provokacija\nPoruka ambasadora NATO-a: Nastavit ćemo podržavati BiH kao i u prošlosti


ШИПТАРСКИ МЕДИЈИ ПИШУ: Србија је, изгледа, постигла циљ\nŠIPTARSKI MEDIJI PIŠU: Srbija je, izgleda, postigla cilj\nPrema njegovim rečima, Srbija je pronašla podršku i u jednom delu administracije američkog predsednika Donalda Trampa, za koga Paljokaj kaže da je „opsednut da pokaže da su svi prethodni potezi američkih administracija bili pogrešni i moraju da se poboljšaju“.\n„Čak i poruke od protivnika kosovske nezavisnosti, (Džona) Boltona, da se sporazum o ‘korekciji granica’ ne sme ometati, ide u ovom smeru“‘, navodi autor teksta.\nOn smatra da su ovo, ako kaže, „strašne posledice dijaloga u Briselu“, koji je stvorio podele na Kosovu.\nBEČKI “STANDARD”: PODELA KOSOVA – PREDLOG SA ZAMKAMA\nBečki “Sandard” piše danas o predlogu o razgraničenju i korekciji granica po pitanju Kosova, ocenjujući da je reč o predlogu „sa zamkama“, te dodaje da su do sada promene granica bile tabu tema, zbog čega, kažu, postoji otpor civilnog društva i eksperata.\n„Izgleda kao jednostavno i pragmatično rešenje. Predsednik Srbije Aleksandar Vučić i Hašim Tači dogovaraju razmenu teritorija. Većinski Srbima naseljen sever Kosova pripao bi Srbiji, a većinski albanski naseljena Preševska dolina Kosovu. Zauzvrat Kosovo treba indirektno da bude priznato od Srbije“.\nList, međutim, ističe da dogovor Vučića i Tačija nije pravno obavezujuć, već demokratska legitimacija u sopstvenoj zemlji i međunarodno priznanje.\n„Slabi Tači na unutrašnje političkom planu nije prihvaćen kao legitimni pregovarača od mnogih političkih igrača na Kosovu. A i u Savetu bezbednosti UN Velika Britanija i Kina imaju dobre razloge da spreče debatu o promeni granica“, tvrdi dnevnik.\nPodseća da se međunarodna zajednica rukovodila principom „uti possidetis“ prilikom raspada bivše Jugoslavije, koji predviđa da međunarodne granice na jednoj teritoriji novonastalih država u vreme nezavisnosti odgovaraju postojećim administrativnim granicama.\nNa tom principu, podvlači list, zasniva se koherentna politika EU prema državama bivše Jugoslavije i nekadašnjeg SSSR-a, a na to ukazuje i nemačka kancelarka Angela Merkel, koja je “iz istorijske svesti i pravne sigurnosti striktno protiv promene granica”.\nSama debata o novom crtanju granica na Balkanu ima već destabilizujuće posledice, takođe piše bečki dnevnik i spekuliše da je Milorad Dodik, predsednik RS, koji, po “Standardu” želi da „uništi“ BiH, video da je usledio njegov trenutak.


Iz Stranke demokratske akcije (SDA) je saopćeno da je u ovom mandatu HDZ BiH spriječio implementaciju izbornih rezultata, a sada pokušava uskratiti građanima i samo pravo na učešće u slobodnim, poštenim i pravovremenim izborima.\n“Neusvajanje Prijedloga odluke o odobravanju raspodjele i korištenja dijela prenesenih sredstava akumuliranog viška prihoda iz prethodnih godina zbog protivljenja ministara HDZ-a BiH na današnjoj telefonskoj sjednici Vijeća ministara BiH definitivna je potvrda da ta stranka radi sve kako bi spriječila održavanje raspisanih Općih izbora”, naveli su.\nIstiču da ovakvo postupanje HDZ-a predstavlja direktno kršenje Ustava BiH i važećih državnih zakona.\n“Pozivamo nadležne institucije u Bosni i Hercegovini da utvrde eventualno postojanje krivične odgovornosti zbog onemogućavanja izvršavanja ustavne i zakonske obaveze da se osiguraju sredstava za provedbu izbora, te da sankcionišu odgovorne.\nTakođer pozivamo i predstavnike međunarodne zajednice da u skladu sa svojim obavezama sankcionišu odgovorne za opstrukcije”, navode iz SDA.\nZa kraju podsjećaju da krajnji rok za osiguravanje finansijskih sredstava za organizaciju Općih izbora 2022. godine ističe u četvrtak, 19. maja, i da će svu odgovornost za neizvršavanje te obaveze snositi kadrovi HDZ-a BiH.


SAD i Severna Koreja razmatraju razmenu oficira za vezu - Kineski Radio Internacional\nSAD i Severna Koreja razmatraju razmenu oficira za vezu\n2019-02-19 11:04:00 | CRI\nSjedinjene Države su diskutovale sa Severnom Korejom o razmeni oficira za vezu, preneli su američki mediji u ponedeljak.\nVašington i Pjongjang su ozbiljno razmotrili razmenu oficira za vezu, što predstavlja veliki korak ka izgradnji zvaničnih diplomatskih odnosa, navodi se u izveštaju Si-En-Ena, pozivajući se na izvore dvojice visokih diplomata.\nTi izvori su rekli da, ukoliko ovaj plan bude unapređen, nekoliko američkih oficira za vezu biće poslato da osnuju kancelariju u Pjongjangu, na čijem je čelu visoki oficir koji govori korejski jezik.\nAmerički državni sekretar Majk Pompeo izjavio je prošle nedelje da će američki radni tim otputovati u Aziju radi priprema za predstojeći samit predsednika Donalda Trampa i lidera Severne Koreje Kim Džon Una u Hanoju krajem februara.\nStiven Biegun, američki specijalni predstavnik za pitanje Severne Koreje, izjavio je prošlog meseca da američka strana očekuje održavanje pregovora na radnom nivou sa Severnom Korejom pre samita, u cilju postizanja niza konkretnih rezultata. On je ponovio da sankcije Severnoj Koreji neće biti ukinute sve dok ne bude ostvarena denuklearizacija Korejskog poluostrva.


Midea MFC80-D1201 mašina za veš cena, cene Srbija, prodaja Beograd Novi Sad Niš\nMidea MFC80-D1201 mašina za veš cene\nMidea MFC80D1201 Punjenje veša Frontalno, Energetski razred A+++, Kapacitet pranja 8 kg, Broj obrtaja u minuti 1200... specifikacija\ncena od 45.599,00 do 45.990,00 din | prodavnica (4)\nMidea MFC80D1201 Punjenje veša Frontalno, Energetski razred A+++, Kapacitet pranja 8 kg, Broj obrtaja u minuti 1200 - Midea MFC 80 D1201 uporedi cene i specifikaciju\nEPonuda nije internet prodavnica već Vam omogućava da brzo i lako nađete Midea MFC80-D1201 mašina za veš po najjeftinijoj ceni. Naš cilj je da kupci budu što bolje informisani o ponudi Midea mašina za veš MFC80-D1201 na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za Midea Veš mašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Midea MFC80-D1201 mašina za veš sa PRODAVCEM. EPonuda ne može da garantuje potpunu tačnost specifikacije i slika za Midea MFC80-D1201 mašina za veš. Pre kupovine, podatke za Midea mašina za veš MFC80-D1201 proverite na sajtu PROIZVOĐAČA.


Tanjug , RSE\n- U osnovi, tadašnji premijer Tači obavezao se da KBS neće ići severno od reke Ibar bez dogovora s komandantom Kfroa - kazao je neimenovani zvaničnik NATO-a.\nTači proglasio 2019. godinom NATO na Kosovu\nZa ovo stajalište, prvi čovek Alijanse se oslanja na Briselski sporazum od 2013. kojeg su postigli tadašnji premijer Srbije Ivica Dačić i Tači. Prema Stoltenbergu, Briselski sporazum jasno kaže da KBS ne može da ide na sever bez saglasnosti komandanta Kfora.\n- U 2013. godini postignut je sporazum u vezi sa angažovanjem KBS. Prema sporazumu, KBS mora biti ovlašćen od strane komandanta Kfora pre bilo kakvog raspoređivanja na sever Kosova - kaže Graso.\nTači je prošle nedelje izjavio da je nakon formiranja takozvane vojske Kosova u sedište NATO-a poslao novo pismo, čiji sadržaj nije želeo da otkrije. Međutim, više izvora u Alijansi je reklo da nisu upoznati da je u sedište NATO iz kabineta kosovskog predsednika stiglo pismo.


Ovaj grad ima nas, mi imamo samo ovaj grad\nClimathon je globalna inicijativa, tačnije hakaton/ideaton koji za cilj ima rešenje problema iz oblasti ekologije, vezano za određeni grad. Cilj Climathon-a je da predstavi i podrži odgovore na klimatske izazove današnjice i prevede ih u izvodljive projekte.\nKlimaton Valjevo je deo ovog globalnog pokreta i održaće se u isto vreme na isti način kao i ostali događaji koji se organizuju širom sveta. Climathon je jedna od najmasovnijih kolektivnih klimatskih akcija u svetu, godišnje okuplja hiljade ljudi u preko 145 gradova i 55 zemalja na svim kontinentima. Ove godine se Climathon Valjevo održava se u online formi, a organizator za grad Valjevo je Udruženje iRevolucija. Manifestacija počinje 14. novembra 2020. u 10:15 h i završava se u 15h. Pošto ste navikli da iRevolucija svake godine organizuje događaje na različite teme, nije iznenađenje što smo baš mi domaćini ovogodišnjeg Climathon-a.\nŠta želimo da postignemo organizovanjem događaja Klimaton Valjevo?\nU gradu na Kolubari u proteklim godinama sprovedeni su različiti projekti koji doprinose kreiranu prvog koraka ka rešavanju problema aerozagađenja, međutim, šira javnost nije upoznata sa rezultatima istraživanja i izveštavanja i ovom prilikom želimo da stvorimo polje koje podstiče kritičko razmišljanje umrežavanjem lokalne zajednice.\nŠta je očekivati od #Climathon-a 2020?\nAko želiš da provedeš dan učeći i pomerajući granice u razumevanju klimatskih problema sa kojima se naš grad susreće onda Kklimaton Valjevo upravo doprinosi rešenjima o podizanju svesti i klimatskim promenama sa fokusom na aerozagađanje u Valjevu. Njegov značaj je u povezivanju kreativnih i inovativnih ljudi sa stručnjacima, kako bi se dobile nove ideje i različiti pristupi u borbi protiv aerozagađenja u Valjevu. Bavićemo se pitanjima o promeni ustaljenih navika, unapređenje transparentnog i odgovornog izveštavanja građana o kvalitetu vazduha, poboljšanjem energetske efikasnosti kao i posledicama koje aerozagađenje nosi.\nVerujemo da na samom događaju pored snažnog elementa edukacije, dizanja opšte ekološke svesti i dobre zabave, možemo da pronađemo i aplikativna rešenja za neke od pomenutih problema sa kojima se svakodnevno susrećemo. Zato nam se pridružite da zajedno učinimo Valjevo, a onda i svet boljim mestom za život, uz pomoć svojih ideja.\nSATNICA: subota - 14. Novembar\n10:15 - Otvaranje Klimatona - Predsednik Udruženja iRevolucija\n10:30 - Marija Petrović-Marković - UdahnimO2 - Prezentacija projekta medijskog portala Valjevska Posla\n11:00 - Andrija Petrović - Društveni aktivizam kao prvi korak u rešavanju problema aerozagađenja - Inicijativa Da Valjevo prodiše\n11:30 - Slavica Matić - Marš protiv aerozagađenja - Televizija Marš\n12:00 - Nikola Panić - Rešenje za Čađ i dekarbonizacija motora kod automobila - HydrogenH2Energy\n13:30 - Sreten Filipović i Jelena Zdravkovski - "Zatvorite prozore, zagušljivo je" - Ekogeneza\n14:00 - Vigor Majić - Prezentacija neverifikovanih podataka merenja kvaliteta vazduha u Valjevu za 2019/2020 godinu - Istraživačka stanica Petnica\n14:30 - Aleksandar Macura - Valjevo između dve vatre - RES fondacija\n15:00 - Đorđe Petković - Aero Alarm Valjeva - Lokalni odgovor\nKlimaton Valjevo možete pratiti putem oficijelnih kanala iRevolucije na:\nYuotube-u - https://www.youtube.com/user/irevolucija\nFacebook-u - https://www.facebook.com/iRevolucija\nInstagramu - https://www.instagram.com/irevolucija\nBudi uz nas 14. novembra s početkom u 10:30h jer mi imamo samo ovaj grad a ovaj grad ima nas!\nOni bez kojih ne bismo mogli!\nNew Age digital studio\niRevolucija je neprofitno Udruženje građana čiji su glavni ciljevi edukacija, umrežavanje i informisanje javnosti u oblasti internet trendova, kao i njegova promocija i popularizacija u društvu. Osnivači smo istoimene konferencije koju organizujemo od 2014. godine i na kojoj promovišemo upotrebu informacionih tehnologija u različitim domenima društva. Od 2017. godine, u okviru našeg prostora, fokusirali smo se na pružanje neformalnog obrazovanja na temu informacionih tehnologija koje postalo je centralno mesto okupljanja lokalne IT zajednice i svih zainteresovanih za različite oblike primene informacione tehnologije.


BalkanMagazin :: UNIPETROL KNJIŽI GUBITAK\nUNIPETROL KNJIŽI GUBITAK\npetak, 17. februar 2012 16:39\nČeški „Unipetrol“, koji je deo poljske grupacije „PKN Orlean“ - najvećeg prerađivača nafte u srednjoj Evropi - u minusu 112 miliona evra.\nČeški petrohemijski holding „Unipetrol“ saopštio je da je prošle godine zabeležio gubitak od 112 miliona evra. Tokom 2010. godine ostvario profit od 37,5 miliona evra. Razlog loših rezultata, uprkos rastu prometa, su negativne razlike u cenama nafte i nagli pad marži.\nSamo u četvrtom tromesečju 2011. „Unipetrol“ je poslovao sa gubitkom od 3,14 milijardi kruna, dok je u istom periodu godinu dana ranije imao gubitak od 68 miliona kruna. Promet u poslednjem lanjskom tromesečju povećan je na godišnjem nivou za 11 odsto, na 24,3 milijarde kruna.\nKako je navedeno u saopštenju firme, na rezultate je uticala veoma loša makroekonomska sredina u oblasti rafinerija i petrohemije, razlika u cenama nafte tipa "brent" i "ural" i pad rafinerijskih marže za više od 80 odsto. Kombinovane petrohemijske marže su pale na minimum u poslednje dve godine.


U BiH deficit utrostručen – Informer\nInflacija u BiH je porasla i u maju je iznosila 4,2 odsto, dok je deficit u prvom kvartalu ove godine utrostručen u odnosu na isti period 2010. i iznosi 6,7 odsto bruto društvenog proizvoda, navodi se u izvještaju Evropske komisije o stanju ekonomije u jugoistočnoj Evropi.\nIndustrijski rast u BiH u prvih pet mjeseci ove godine iznosio je 7,2 odsto, a u aprilu i maju 3,2, odnosno 2,3 odsto, prenose “Nezavisne novine”.\nNezaposlenost, koja je u 2010. godini zvanično iznosila 42,7 odsto i polovinom prošle godine dosegla maksimum, od ove godine je u blagom padu, a u aprilu je pala za 0,8 odsto.\nSpoljna trgovina nastavlja oporavak i vraća se u stanje prije krize u prvom kvartalu, sa rastom izvoza od 24,5 odsto i snažnim rastom uvoza za 23 odsto, čime je jaz povećan za 20 odsto – navodi se u izvještaju Evropske komisije.\nKamate na kratkoročne kredite preduzetnicima su pale sa 7,7 odsto u februaru na 7,5 odsto u maju, a kamate na stambene kredite su sa 10,2 odsto u februaru pale na deset odsto u maju.\nIstovremeno su pale kamate na depozite u domaćoj valuti za korporativni sektor sa 3,5 odsto u januaru na samo dva odsto u maju, dok su kamate na štednju građana pale za 0,1 odsto i u maju su iznosile 2,9 odsto. Rast kreditnih plasmana iznosi 5,4 odsto u maju u odnosu na 3,9 odsto u februaru.\nAleksa Milojević, direktor Ekonomskog instituta iz Bijeljine, rekao je da najviše zabrinjava trend velike inflacije, te upozorio da zvanični podatak o inflaciji nije realan jer ne obuhvata nerealni odnos konvertibilne marke ka evru.\n“Kurs od dvije marke za evro odavno nije realan i to će se kad-tad vratiti kao bumerang, bilo kad BiH uđe u EU ili kada na drugi način dođe do prirodnog regulisanja vrijednosti kursa“, rekao je Milojević.\nOn smatra da će otvoreno tržište dovesti BiH do propasti, jer njena roba nije konkurentna robi iz regiona i EU.


Oko 10.000 ljudi okupilo se na protestu u Atini zbog reforme koja ohrabruje produženje radnog veka, saopštila je policija. Štrajk je doveo do obustave rada javnog prevoza u Atini, zaustavljanja međugradskih vozova i rada trajekata. Civilni službenici takođe štrajkuju, a zaposleni u medijima obustaviće rad na tri časa.\n"Ovaj predlog zakona praktično je nastavak mera štednje koje su bile na snazi do 2010. do 2019. godine", saopštio je sindikat civilnih službenika ADEDI.\nSindikati su organizovali proteste i u Solunu i ostalim velikim gradovima. Nova konzervativna vlada saopštila je da će reforme, o kojima će se glasati do petka, 21. februara, omogućiti da grčki penzioni sistem bude održiv do 2070. Ministarstvo rada saopštilo je da treća velika reforma ovog sektora u poslednjih deset godina podrazumeva i povećanje penezija i smanjenje penala za penzionere koji još rade.\nMinistar zdravlja Nemačke Jens Špan istakao je danas da je situacija i dalje veoma ozbiljna i da je nemoguće, već posle Uskrsa, vratiti se potpuno normalnom životu.\nPortparolka Bele kuće Stefani Grišam neće više raditi na tom mestu, i radiće kao šef osoblja prve dame Melanije Tramp.\nRuski istražni komitet podneo je krivičnu prijavu za širenje lažnih vesti na društvenim mrežama o tome da je korona virus stvoren u Rusiji, prenosi TASS.


Zbirka umetničkih dela DDOR osiguranja obeležila Dan Galerije Matice srpske - DDOR osiguranje\nSvečanom sednicom i osvrtom na izložbu „Trajne vrednosti“ zbirka umetničkih dela DDOR osiguranja obeležen je Dan Galerije Matice srpske i 174 godina postojanja ove ustanove kulture. Galerija Matice srpske je osnovana 1847. godine u Pešti (današnja Budimpešta, Mađarska) u okrilju Matice srpske, najstarije srpske književne, kulturne i naučne institucije.\nUpavnica Galerije Matice srpske, dr Tijana Palkovljević Bugarski, na svečanosti uručila je i zahvalnice članovima Kluba prijatelja. DDOR osiguranje je institucionalni pokrovitelj GMS, a zahvalnicu je ispred kompanije primio predsednik Izvršnog odbora, gospodin Đorđo Markeđani.\nTražimo osobu za poziciju – Procenitelj šteta osiguranja imovine u Beogradu i Novom Sadu →


Auto-prevoznici danas dobijaju prvu ratu pomoći: Ukupan iznos 372,4 miliona dinara - Biznis Telegraf.rs\n29/04/21 | 10:39\nMali je podsetio da su autobuski prevoznici imali tešku poslovnu godinu jer su postojala ograničenja kretanja tokom vanrednog stanja, a i građani sada mnogo manje putuju\n- Isplata prve rate sektorske državne pomoći auto-prevoznicima, od ukupno 600 evra po autobusu koje će dobiti tokom pola godine, počeće danas - najavio je ministar finansija, Siniša Mali.\nOn je istakao da će danas ukupno auto-prevoznicima biti uplaćeno 372,4 miliona dinara, navodi se u saopštenju Ministarstva finansija. "Sredstva će dobiti 572 privredna društva, koja imaju 5.279 licenciranih autobusa i ispunjavaju potrebne uslove za dobijanje ove vrste pomoći države", precizirao je Mali.\nDodaje da je odobravanje zahteva za subvenciju podrazumevalo ispunjavanje uslova poput posedovanja licence za prevoz putnika i dokaza da je autobus registrovan, da nad prevoznikom nije pokrenut stečajni postupak, da prevoznik nije organizovan kao javno preduzeće.\nZa ovu meru pomoći, koja je sastavni deo trećeg paketa podrške privredi i građanima Srbije u prevazilaženju ekonomskih posledica pandemije, rebalansom budžeta ukupno je opredeljeno 2,6 milijarde dinara. Mali je podsetio da su autobuski prevoznici imali tešku poslovnu godinu jer su postojala ograničenja kretanja tokom vanrednog stanja, a i građani sada mnogo manje putuju.\n- Za nas je ovaj sektor izuzetno važan i mi želimo da im pomognemo da opstanu na tržištu i da očuvamo radna mesta i zato mislim da je ova vrsta pomoći dobro rešenje koje će autoprevoznicima mnogo značiti - rekao je on.\n- Isplata tri puta po pola minimalne zarade je namenjena za preduzetnike, mikro, mala, srednja i velika preduzeća, tako da se autobuski prevoznici mogu prijaviti i za ovaj vid pomoći države - podseća ministar. "Država je prošle godine imala dva paketa podrške vredna 704 milijarde dinara, odnosno oko šest milijardi evra, a ukupno, sva tri paketa podrške privredi i građanima Srbije, vredna su oko osam milijardi evra, što je oko 17,2 odsto našeg BDP".\n5 najčešćih pitanja u vezi sa 60 evra direktne pomoći: Ovo su odgovori


Miša Vacić, SNP 1389, i Mladen Obradović, Otačastveni pokret Obraz:\nTadićev život dokaz da je Srbija mrtva\nU Srbiji se retko čuje glas onih koji se, istina, dosledno bore za svoje ideale, ali ne pripadaju krugu parlamentarnih stranaka, niti je njihovo mišljenje "politički korektno". Tabloid svojim čitaocima prezentuje neka razmišljanja Miše Vacića iz SNP 1389 i Mladena Obradovića iz Otačastvenog pokreta Obraz\nŠta je bio cilj vaše skorašnje aktivnosti na Kosmetu?\nObradović: Obraz je uvek bio na Kosmetu kada je bilo najteže. Priticali smo u pomoć kosovskim Srbima onda kada drugi to nisu hteli ili nisu smeli. Tako je bilo u danima pogroma 17. marta 2004, zatim 17. februara 2008, kada su Šiptari proglašavali tzv. nezavisnost, pa aprila-maja 2009. prilikom odbrane Brđana kod Kosovske Mitrovice... Ni najnoviju krizu nismo dočekali skrštenih ruku; pored dokazane spremnosti da branimo sever Kosova zajedno sa našom braćom, 21. avgusta smo organizovali dolazak autobusa sa ljudima iz svih krajeva srpstva, koji su dobrovoljno dali krv na barikadama. Za nas je bilo potpuno prirodno da i 16. septembra krenemo ka svetoj srpskoj zemlji, da budemo sa svojim narodom i pomognemo mu.\nVacić: Srpski narodni pokret 1389 je 26. jula nakon agresije privremenih prištinskih vlasti na administrativne prelaze 1 i 31, poslao tim svojih pripadnika da se nađu i pomognu srpskom civilnom stanovništvu na svaki način, koji im bude bio potreban. SNP 1389 je u saglasnosti sa koordinacionim centrom barikada Rudare i kriznim štabom četiri opštine severnog Kosova, dobio jednu kuću u kojoj je uspostavio svoj štab i prijemni centar. Kroz njega je do sada u ova dva meseca prošlo preko 100 pripadnika SNP 1389 iz Beograda ili ostalih gradova Srbije, koji su dolazili na straže i dežurstva na barikade širom severnog Kosova. Mnogi su se zadržali nekoliko dana, ali ima dosta onih koji su tu gotovo sve vreme otkako traju barikade. Ništa ne radimo na svoju ruku, i u potpunoj smo koordinaciji sa lokalnim srpskim vlastima i na svaki način gledamo da im pomognemo.\nTu smo, kad treba\nŠta se dogodilo kada ste pokušali da uđete u južnu pokrajinu?\nVacić: Mi smo pisali i obaveštavali javnost o represiji i blokadama koje su od strane MUP-a bile uspostavljene prema našim pripadnicima iz Raške, Kraljeva, Niša, Šapca, gradova Vojvodine i koji su uvek pod pratnjom policijskih vozila vraćani za svoje gradove, u kojima imaju prijavljena mesta boravka. Čak sam i lično više puta bio zaustavljan na administrativnim prelazima. I to čak kada sam išao redovnom autobuskom linijaom od Beograda za Kosovsku Mitrovicu. Uđe policajac u autobus i samo meni traži ličnu kartu, i naredi da izađem iz autobusa, da bi mi zatim saopštili da je naređenje iz Beograda da ne smem da uđem na teritoruju Kosova i Metohije. Naravno ništa napismeno. Ali mi ne bismo bili ti što jesmo da nas njihove zabrane mogu zadržati gde režim želi, tako da sam uvek uspevao alternativnim putevima i načinima da se domognem teritorije južne srpske pokrajine. Takođe, mnogi od tih hajdučkih staza su putevi kojime se inače prebacuju pripadnici u manjim grupama, kako bi izbegli embargo na ulazak od strana MUP-a, koji nije namenjen samo za nas, već uopšte za sve srpske rodoljube, koji su spremni i radi da dođu na Kosovo. Poslednji primer: MUP je naredio Železnici Srbije da zaustavlja vozove i mimo voznih stanica, kako bi Euleks mogao da kontroliše železnički saobraćaj između Raške i Zvečana, iako toga nikada nije bilo do 16. septembra 2011.\nObradović: Nažalost, pokazalo se da mnogo veći problem od NATO-okupatora predstavljaju njihovi beogradski poslušnici. Policija je na Rudnici, između Raške i Jarinja, zaustavila kolonu koja se kretala iz središnje Srbije; izdvojili su vozila u kojima se nalazilo nekoliko desetina pripadnika Obraza, da bi nas, nakon zadržavanja od gotovo sat i po, "u interesu naše bezbednosti" stražarno sproveli nazad sve do Kraljeva! Osnovano pretpostavljamo da je ovaj sraman čin učinjen u dosluhu sa šiptarskim terorističkim režimom u Prištini, koji je uoči Vidovdana i zvanično naveo Obraz kao jednu od tri najveće "bezbednosne pretnje" na severu Kosova! Kao Srbi, tužni smo zbog izdaje zvaničnog Beograda, ali kao pripadnici Obraza ponosni smo što smo trn u oku srpskim dušmanima.\nMora se u politiku\nKoliko ima istine u glasinama da je vaš pokret blizak jednoj opozicionoj stranci?\nObradović: Obraz je oduvek bio otvoren za saradnju sa svim rodoljubivim organizacijama, grupama i pojedincima u odbrani srpstva. Kada je reč o sadašnjoj parlamentarnoj opoziciji, javnosti je poznato da je, na primer, Vojislav Koštunica svojevremeno pisao za časopis Obraz, da je Aleksandra Janković u više navrata podržavala ili učestvovala u našim akcijama, da su brojni poslanici radikala dolaskom na suđenja davali podršku uhapšenim članovima Obraza... Sa druge strane, Obraz je imao vrlo zapaženo učešće na mitingu SRS povodom hapšenja Ratka Mladića, na protestu DSS povodom NATO-konferencije u Beogradu, na skupovima podrške Vojislavu Šešelju itd. Naše shvatanje politike počiva na svetosavskom nasleđu vere, sabornosti i požrtvovanja. Politika nipošto ne sme biti "brlog u kome se prasci valjaju", već naprotiv - "strašna i sveta služba narodu i državi", kako nas uče srpski velikani. Zato ćemo se svim silama i na svim poljima boriti "za školu sa verom, politiku sa poštenjem, vojsku sa rodoljubljem i državu sa Božijim blagoslovom"!\nVacić: U javnosti se špekuliše mnogo toga, kako, kada i kome odgovara, ali istina je da smo nadpartijska organizacija, sa tendencijom da se sami preregistrujemo u politički pokret. Povezivali su nas i sa DSS, i sa NS, sa SRS, ali najviše sa SNS, što je i najmanje logično, jer su njima osnova programa evropske integracije, dok smo mi najtvrđi dosledni protivnici ne samo integracija, već Evropske unije kao političkog projekta. Smatramo da nijedna partija opozicije nije dobra, a za to imamo jasan dokaz, uz sve katastrofe Tadićev režim je izdržao pun mandat. Zbog toga imamo nameru da sami postanemo relevantan parlamentarni subjekat koji će svakoj nenarodnoj vlasti moći da pokaže da nacionalni interes mora da bude isto što i državni i time ruši svaku protiv-nacionalnu vladu.\nNisu to ta prava\nDa li biste pozvali svoje članove da krenu u juriš na Skupštinu ili mislite da je u ovom trenutku najvažnije zaustaviti Paradu ponosa?\nObradović: Nisu srpski nacionalisti protiv parade srama zato što nemaju pametnija posla, niti pak zato što, daleko bilo, nekoga mrze, već zato što ta i takva parada predstavlja sliku i priliku srborušilačkog režima, koji skrnavi i razara sve što je "sveto i čestito i milome Bogu pristupačno"! Prema tome, boreći se protiv Sodome i Gomore na ulicama srpskih gradova, narod se zapravo najkonkretnije bori protiv izdajničke vlasti! Obraz stoga poziva sve bogoljubive i rodoljubive Srbe i Srpkinje, mlade i stare, očeve, majke i decu, da u nedelju 2. oktobra u devet časova budu na liturgiji pri Hramu svetog Save u Beogradu, a da potom, u 11 časova, sa platoa ispred Hrama svi zajedno prošetamo ulicama Beograda u Molitvenom hodu za zdravu porodicu. Želimo da se na miran, molitven i dostojanstven način založimo za očuvanje zdravih porodičnih i nacionalnih vrednosti.\nVacić: Parada pedera je samo jedan u nizu zadataka koji EU nameće režimu u Beogradu, na programu poniženja srpskog naroda i njegovog dostojanstva i ponosa. Parada je izgovor za nerede i nasilje nad srpskom omladinom, nad patriotskim organizacijama i navijačkim grupama, baš zbog toga što se režim boji da taj sloj stanovništva ima dovoljno razvijenu svest da uviđa sve što se događa i da zbog toga neće da ćuti na uništavanje svoje otadžbine. Ne radi se tu ni o kakvim ljudskim pravima i Ustavom zagarantovanom slobodnom okupljanju. Ukoliko je 90 odsto društva protiv takve manifestacije, nema i ne postoji razlog da bi se ona održala. Ustav garantuje pravo ukoliko se tim okupljanjem ne ugrožavaju prava drugih, a parada pedera je takva provokacija da smo posledice mogli videti prošle godine, stotine pohapšenih, izlupan grad, stotine prebijenih... Zato je vrlo bitno da se parada ne dogodi. Da li će je narod sprečiti ili će se režim ipak povesti zdravim razumom i brigom za očuvanje svojih fotelja, to nije bitno, ali Beogradu više ni jedna parada pedera nikada nije potrebna. A što se tiče rušenja režima, to je nužno da bi Srbija mogla da živi, da bi deca Srbije mogla da imaju budućnost, ova vlast mora da ode. Isti je front NATO/EU -beogradski režim - parada pedera, samo su različiti nivoi napada, i svi koji tvrde da je to odvojeno jedno od drugoga zapravo su kukavice pod kontrolom režima.\nNe bilo kakvi Srbi\nVacić: Najveća pretnja Srbiji je integracija u Evropsku uniju, zapravo poslušnička marionetska vlast, koja ima antidržavotvornu politiku, ne poštujući Ustav i odričući se sopstvenog suvereniteta države, zarad servilnijeg ispunjavanja zahteva nametnutih od strane NATO političara. Rešenje može biti, kako ga mi vidimo, u većem angažovanju naroda kao kontraorganizma nasuprot EU institucija. Srbiji je potreban srpski domaćin, potrebno je vraćanje vere i nade narodu, kao i sigurnosti u to da narod svojim glasom i voljom stvara vlast i garant je njene suverenosti. Srbiji su pre svega potrebni Srbi, ali ne bilo kakvi već dosledni i hrabri!\nBog i hleb\nObradović: Najveća pretnja opstanku našeg naroda smo mi sami! Dozvolili smo da se na čelu države decenijama udobno baškare oni kojima ništa nije sveto, koji su najpre prodali veru za večeru, a potom nas "usrećili" titoizmom, izdajom Krajine, okupacijom Republike Srpske i Kosova i Metohije, otimanjem Crne Gore, pljačkom preduzeća, uništavanjem srpskog seljaka, rasprodajom čitave zemlje strancima... Svojim poniženim i obespravljenim potomcima ostavljamo razvalinu od države, u kojoj preko milion ljudi živi u krajnjoj bedi, u kojoj se svake godine abortusima ubije 200.000 dece i u kojoj je prva psovka Bog a druga hleb! Na ličnom nivou, spas je u povratku svakoga od nas veri, poštenju i rodoljublju. Na porodičnom nivou, spas je u odbrani porodice od nasrtaja izopačenosti, u rađanju što više dece i u njihovom pravilnom vaspitanju. Na svenarodnom nivou, spas je u sabiranju svih zdravih snaga, zbacivanju izdajničkog režima i uspostavljanju bogoljubive i rodoljubive vlasti koja će zaustaviti rasprodaju države, zaštititi Srbe širom srpskih zemalja, raskrstiti sa EU i NATO zabludama i širom otvoriti vrata bratskoj Rusiji i drugim prijateljskim zemljama.


Prosečna plata u Srbiji opala samo mesec dana nakon dostizanja 'rekorda' od 511 evra\nIzvor: Radio 021, 26.Okt.2020, 14:47\nNaime, zvaničnici su se prošlog meseca pohvalili kako je julska prosečna zarada iznosila rekordnih 60.029 neto, ali taj iznos je već u narednom preseku Republičkog zavoda za statistiku niži od 60.000 dinara i iznosi 58.513 dinara bez poreza i doprinosa.\nProsečna plata je pala širom Srbije, pa tako i u Vojvodini i to za oko 2.000 dinara.\nU Vojvodini je prosečna neto zarada 55.476 dinara, a najveće plate imaju zaposleni u Gradu Novom Sadu i to 65.826 dinara neto.\nS druge strane, tradicionalno najniže plate...\nAvgustovska plata niža za oko 2.000 dinara od julske „rekordne“ zarade\nIzvor: NoviSad.com, 26.Okt.2020\nProsečna plata širom Srbije, pa i u Vojvodini pala je za oko 2.000 dinara. Naime, julska plata iznosila je 60.029 dinara neto, odnosno prešla je rekordnih 511 evra. A avgustovska zarada je niža i iznosi 58.513 dinara bez poreza i..


Izgradnja aneksa riješiti će problem prostora - Radio Brčko distrikta BiH\nPočetna/Arhiva/Izgradnja aneksa riješiti će problem prostora\nIzgradnja aneksa riješiti će problem prostora\nSanita Jerković Ibrahimović13.02.2015. - 10:31\nNedostatak prostora najveći je problem brčanske Srednje poljoprivredno-medicinske škole, izjavio je Sead Bečić, direktor ove škole.\n„Trenutno je u izgradnji objekat koji će riješiti sve naše prostorne probleme, sa 15 novih učionica. Očekujem da će biti završen najdalje do kraje ove kalendarske godine. On će riješiti i sve probleme nesmetanog održavanja, kako redovne tako i ostalih oblika nastave“, kazao je Bečić.\nPrema njegovim riječima, izdvojena sredstva za izgradnju aneksa nisu dovoljna, pa će se najvjerovatnije i postojeća sredstva, ranije izdvojena, za adaptaciju i rekonstrukciju starog objekta preusmjeriti za dovršetak gradnje novog objekta.\nBudžetom i rebalansom za prošlu godinu za ovu školu je, kako je kazao, izdvojeno oko 900. 000 maraka, među kojima su i sredstva za opremanje učionica i kabineta u aneksu.\n„Plan Odjela za obrazovanje je bio takav da se u prošloj godini obezbijede sredstva kojima će se riješiti najvažniji problemi naše škole, tako da u ovoj godini nemamo predviđena velika sredstva. Smatram da će eventualno rebalansom budžeta se obezbijediti dodatna sredstva za opremanje aneksa škole jer sredstva planirana nacrtom budžeta za ovu godinu neće biti dovoljna da riješe taj problem“, kazao je Bečić.\nBečić je još dodao da je ovo jedina srednja škola koja ima neuslovnu sportsku dvoranu, iako je urađen projekat i dobijene sve potrebne dozvole, te očekuju da će se i ovaj problem riješiti u narednim godinama.\nKada je riječ o nastavnom kadru, istakao je da je kompletna nastava pokrivena, ali da nedostaju stručni saradnici.\n„S obzirom na tešku situaciju vezano za prisustvo djece sa posebnim obrazovnim potrebama, djece iz socijalno ugroženih porodica, djece razvedenih roditelja. Smatramo da tu treba puno više rada i razgovora sa tom djecom da se preventivno djeluje“, rekao je Bečić.\nSrednja poljoprivredna i medicinska škola trenutno obrazuje 1070 učenika, od čega je 30 učenika sa posebnim obrazovnim potrebama.\nU ovoj školskoj godini upisano je 11 odjeljenja, odnosno 242 učenika, što je godišnji trend koji se održava.\nIpak, Bečić ističe, da se i u ovoj školi smanjuje broj učenika, jer je upisna politika Odjela za obrazovanje da broj odjeljenja ostane isti, ali da se smanjuje broj učenika u njima.


Petogodišnja djevojčica hitno operisana, potrebno još 18.000 evra - Televizija K3\nPetogodišnja djevojčica hitno operisana, potrebno još 18.000 evra\nSeptember 11, 2019, 8:35 am\nIako roditelji nisu imali dovoljno novca da je plate, ljekari su uradili operaciju kojom je djevojčici uklonjeno 40 odsto tumora sa jetre. Sajrini roditelji su za operaciju dali sve novca što su u tom trenutku imali – 5.500 evra, a humanitarna organizacija Pomozi.ba klinici je dala garanciju da će se preostali iznos od 10.000 evra isplatiti u narednom periodu.\nNakon operacije, predviđeno je zračenje koje košta 8.000 evra, a u slučaju da zračenje ne pomogne, opet bi se morala raditi nova operacija. Sajra je dva dana bila u kritičnom stanju, sada je bolje i nalazi se na odjelu intenzivne njege.\nŠesta intervencija Hitne pomoći: Rudari u sve težem zdravstvenom stanjuPočinje suđenje za ubistvo pjevačice Jelene Marjanović